open-index/open-wikipedia-markdown huggingface dataset:
俄羅斯史

**俄羅斯史**由東斯拉夫人開始，亦都係之後嘅俄羅斯人、烏克蘭人同白俄羅斯人。基輔羅斯係東斯拉夫人建立嘅第一個國家。喺988年開始，東正教從拜占庭帝國傳入基輔羅斯，拉開咗拜占庭同斯拉夫文化嘅融合，最後形成咗俄羅斯文化。13世紀初，基輔羅斯畀蒙古人佔領之後，分裂成好多個國家，呢啲國家都自稱係俄羅斯文化同地位嘅正統繼承人。

13世紀以後，莫斯科慢慢成為咗原先基輔羅斯文化嘅中心。16世紀中期嘅伊凡四世時代，莫斯科大公國改名做俄羅斯沙皇國。到18世紀彼得大帝時代，已經變成咗俄羅斯帝國，佢嘅國土好大，從波蘭橫跨到太平洋。1861年，俄羅斯廢除農奴制度，之後農民越嚟越多，土地嘅需求亦都越嚟越大，加大咗革命嘅壓力。從廢除農奴制度去到1914年第一次世界大戰爆發之間，俄羅斯推出咗斯托雷平改革、1906年憲法同埋國家杜馬，改變咗經濟同政治狀況，不過沙皇都係唔想放棄獨裁統治。

打仗同食物短缺喺1917年引發徂兩次革命，分別係二月革命同十月革命。十月革命之後，布爾什維克登上咗權力嘅舞台，建立蘇俄。1922，俄羅斯、烏克蘭、白俄羅斯、外高加索聯邦組建蘇聯。二戰之後，蘇聯慢慢變成一個超級大國。但係隨住經濟同政治體制嘅缺點嘅矛盾越嚟越大，於是蘇聯喺1991年解體。

1991年之後，俄羅斯聯邦繼承蘇聯喺國際事務嘅地位。不過，俄羅斯已經唔再係超級大國。去到今日，俄羅斯嘅政治同經濟結構都重有沙俄同蘇聯嘅特點。
白頭髮

**白頭髮**，又叫**白髮**，雅稱**銀髮**，係指白色嘅頭髮，由頭髮無咗黑色素而引起嘅，通常出現喺老人家度，亦有啲病症可以引發。有啲老人家會去染髮令頭髮變返黑，睇落後生啲。

坊間流傳掹斷一條白頭髮會生返三條，不過係無科學根據嘅。
羅拔·彼得·佐治

**羅拔·彼得·佐治**（，）係一位美國嘅法學家、政治哲學家，同埋係嘅主任。

## 出面網頁

* 
* 
*
有意義嘅玩

**有意義嘅玩**（；英文：**meaningful play**）係遊戲設計上嘅一個重要概念，指由一個受設計嘅活動對參與者嚟講「有意義」。喺廿一世紀初嘅遊戲設計當中，一個重大嘅目標就係要為玩家創造有意義嘅玩呢種體驗。

有意義嘅玩源自於「玩家嘅行動」同「個系統所俾嘅結果」之間嘅關係：當一個玩家喺隻遊戲入面做咗某啲行動，隻遊戲嘅規則會令到佢得某啲結果（例如個玩家開槍打中敵人，令到敵人生命值下降），而如果行動同結果之間關係係
#**睇得出**（discernable；行動同結果之間嘅關係要係玩家能夠感知到嘅）；而且
#**融入咗去隻遊戲嘅整體**（integrated into the larger context of the game；個行動唔淨只要有即時效果，仲要能夠對個玩家能唔能夠達到佢嘅目的造成具體嘅影響），
呢段關係就算係「創造到有意義嘅玩」。

## 例子
*假想家陣設計緊一隻射擊遊戲，有齊一隻射擊遊戲應有嘅規則，但特色係當個玩家射中敵人嗰陣，佢冇辦法知道個敵人嘅生命值係咪真係下降咗（冇聲、敵人冇流血、冇數字顯示嗰一槍造成嘅傷害），喺呢隻遊戲當中，個玩家完全唔知佢嘅行動（開槍）係咪造成咗某啲結果，即係話做唔到「睇得出」－而實際經驗顯示，噉通常會搞到個玩家冇癮。
*又或者想像一隻射擊遊戲，射中同做低敵人通常會造成某啲長遠影響（會加分、分數可以用嚟換取勁啲嘅槍、會有得攞嗰啲敵人身上嘅彈藥等等），但某啲特定類型嘅敵人喺個玩家打中佢哋嗰陣，唔會加分，唔會造成任何長遠影響，即係話呢啲敵人並冇「融入」咗去隻遊戲嘅整體嗰度－經驗顯示，通常玩家會對呢啲敵人失去興趣。
## 心理
## 睇埋
*心流
*遊戲化

## 參攷
法學家

**法學家**（**Jurist**）係專門研究法學嘅人，有時被叫做**法律學者**（**Legal scholar**），多數都擁有律師資格。
反送中包圍立法會

「**反送中包圍立法會**」（又叫**反逃犯條例修訂包圍立法會**‎，參與者用嘅行動代號：**野餐**），係2019年6月11號深夜開始由香港市民自發嘅集會，主題係抗議香港立法會進行逃犯條例修訂草案（部份人、泛民主派叫做「送中條例」）嘅二讀。

「**反送中包圍立法會**」係成場運動嘅重要點，市民佔領金鐘立法會同政府總部附近道路，意圖阻擋二讀，衝突中至少有81人受傷。

集會範圍初頭只係喺立法會綜合大樓隔籬嘅添馬公園，到6月12號朝早8點開始，有示威者先後衝出龍和道、夏慤道同金鐘道，癱瘓金鐘嘅交通，演化成「**反送中佔領行動**」（又叫**反逃犯條例修訂佔領行動‎‎**）。

大概下晝3點，示威者衝擊立法會示威區，向警方掟磚頭等等唔同嘅雜物，警方舉咗紅旗警告，先噴胡椒噴霧同用警棍打衝擊嘅示威者，再發射橡膠子彈同布袋彈還拖。最終示威者都係突破咗立法會示威區出面警方防線，諗住衝入埋立法會。

下晝4點左右，警方喺立法會示威區下冇舉旗警告，射咗幾粒催淚彈，現場有陣濃烈催淚彈嘅氣味，搞到唔少市民揜住隻眼唔舒服，有啲人喺現場係咁大叫要鹽水、雨遮等物資。

下晝4點半，防暴警察喺龍和道及添華道交界舉黑旗，同埋射催淚彈。就算示威者已經走夾唔唞，警察追住部分示威者嚟打。防暴警察除咗對住示威者舉槍，甚至指向身穿反光衣嘅記者。之後龍和道清咗場，示威者徹退到大會堂附近。

去到差唔多十二點，警總附近嘅示威者陸續散水，現場淨番100人左右。

6月15號林鄭月娥喺政府總部宣佈暫緩逃犯條例修訂，並收返二讀嘅預告。

## 6月11號深夜警方開始行動
雖然六月九號有成百萬市民上街迫政府撤銷《逃犯條例》修訂，但政府堅持喺12號《逃犯條例》修訂草案恢復二讀，同預咗草案喺20號通過。咁嘅舉動令有啲團體發起6月12日罷課罷工罷市，同埋包圍立法會嘅行動。

6月11號深夜，警方開始加強立法會外保安，大批警員進駐喺港鐵金鐘站，係咁截查市民身份證同搜袋。有報道講年輕人只係經過海富中心對出，隨即俾警員搜同埋身不禮貌對待，更加有「一字排開兼錄影」。期間警員同市民推撞，現場非常混亂，有市民對住警員大嗌「收隊」。

## 中信大廈外嘅集會俾警方腰斬
其中喺中信大廈附近民陣申請咗集會不反對通知書並獲批，但警方向人羣中央射咗起碼4顆催淚彈，中信大廈淨係開一道旋轉門同一道細門，差啲造成人踩人。

監警會報告回應「暢通無阻，可讓他們離開現場」，但係傳真社有證據證明監警會講大話，有圖片證明咗左右包抄同得中信大廈正門可以入嘅情況下，人群荒失失走佬入中信大廈。

到6月13號午夜，佔領道路嘅示威者陸續和平散去，經過當局通宵清理，被佔領道路喺同日朝早開返，但立法會周圍嘅路就繼續封。佔領完結後，有小量示威者繼續留守添馬公園嗰頭，暫未有發生大型衝突。

呢次行動令立法會原定嘅會議開唔成，政府總部啲人返唔到工。

## 香港各界反應
**政府**

6月12號，盧偉聰譴責「暴徒」嘅行為，同埋強調警方有嚴格指引同訓練，裝備亦係外國鎮暴場面成日用。「橡膠彈同布袋彈聽起上嚟好似係子彈，其實係低殺傷力武器」，用嚟制止遠距離掟磚嘅暴徒。佢指出，警方已多次舉咗「黑旗」警告，同用咗口頭警告。但佢都覺得情況勁危急下，就唔可能即刻警告。

6月13號，政務司司長張建宗喺電視台訪問中講，將金鐘衝突定性「暴動」同埋嗰日開槍射橡膠子彈，警方有按守則及現場情況決定嘅最低武力。

**前政治官員**

7名前政治任命官員表示「逃犯條例修訂」有唔少理性同務實嘅建議冇足夠討論同回應，少有引起大量市民出嚟遊行；另外佢哋懇請林鄭月娥「為咗創造空間畀各人理性交流同討論」，同考慮即刻撤回方案，諗清楚「逃犯條例修訂」嘅影響；聽下法律專業嘅意見，同公眾講清楚件事，補救今次事件嘅破壞，唔好失去咗中央信任及同廣大香港市民支持。

## 睇埋
*反逃犯條例修訂運動

## 參考
法學

**法學**（）係社會科學中一門特殊嘅學科，研究法律呢一個特定社會現象同埋佢嘅規律。所有嘅秩序都可以話係一種「法律」，例如自然法則、倫常、邏輯法則或者美學，而法學就係研究法律嘅法則。

## 出面網頁

* 中國法院網
* 東方法眼
* 中國私法網
* 中國民商法網
* 法學資料檢索系統
* 全國法規資料庫
* 法源法律網
* 中國普法網
* 法律思想網
* 元照法律網
* 台灣法律網
* John Witte, Jr: A Brief Biography of Dooyeweerd, based on Hendrik van Eikema Hommes, Inleiding tot de Wijsbegeerte van Herman Dooyeweerd (The Hague, 1982; pp 1–4,132). Redeemer University College
* LII Law about&nbsp;... Jurisprudence.
* Filosofiadeldiritto.it "L'Ircocervo. Rivista elettronica italiana di metodologia giuridica, teoria generale del diritto e dottrina dello stato" Lircocervo.it
* *[http://www.earlham.edu/~peters/writing/cse.htm The Case of the Speluncean Explorers: Nine New Opinions]*, by Peter Suber (Routledge, 1998.) Lon Fuller's classic of jurisprudence brought up to date 50 years later.
* The Roman Law Library, incl. ''Responsa prudentium'' by Professor Yves Lassard and Alexandr Koptev.
* Evgeny Pashukanis - General Theory of Law and Marxism.
* Internet Encyclopedia: Philosophy of Law.
* The Opticon: Online Repository of Materials covering Spectrum of U.S. Jurisprudence.
* Jurisprudence Revision Notes for Students: - LawTeacher.net - Jurisprudence
* Foundation for Law, Justice and Society
* Bibliography on the Philosophy of Law. Peace Palace Library
* Norwegian Association for Legal Philosophy
寧濱

**寧濱**（）係中華人民共和國一位控制工程師，做過中國工程院院士、北京交通大學嘅前校長同科學家等。

佢喺山西稷山出世。1982年畢業於北方交通大學電信系鐵道信號專業，獲工學學士學位，並留校，歷任通控系講師、副教授、教授。於1987年、2005年分別獲工學碩士、博士學位。1997年起擔任北方交通大學副校長、黨委常委，2004年升任常務副校長，2008年3月升任校長，2017年5月升任黨委副書記，2019年5月起唔再擔任北京交通大學校長、黨委副書記。其專業領域為交通信息工程及控制，曾經擔任過中國交通系統工程學會副理事長，北京鐵道學會副理事長、中國城市軌道交通協會副會長，為中國軌道交通列車運行控制系統做出系統性貢獻。2017年11月，當選為中國工程院信息與電子工程學部院士。曾經獲頒國家科技進步獎二等獎3項、特等獎1項，國家教學成果一等獎2項；鐵路行業個人最高獎詹天佑大獎，何梁何利科學與技術進步獎。

2019年6月14號上晝9點，佢去緊北京召開嘅世界交通大會途中遇上交通失事，搶救無效逝世，享年60歲。

## 參考

類:山西人
類:大學校長
類:中國工程院院士
類:交通意外死者
黑超特警組：反轉世界

《**黑超特警組：反轉世界**》（***Men in Black: International***）係2019年美國電影，亦係《黑超特警組》電影系列第四套作品，但故仔同角色同頭三套無任何關係，由基斯咸士禾夫、里安尼遜、泰莎湯遜、愛瑪湯遜主演，加利格雷執導，故仔場境橫跨美國紐約、英國倫敦、法國巴黎、意大利拿坡利同摩洛哥馬拉喀什等地。
一個好爸爸

《**一個好爸爸**》（**Run, Papa, Run!**）係2008年香港電影，由古天樂、劉若英、苗可秀、劉一含、莫少聰、林雪主演，張艾嘉執導。
週日慶功宴

《**週日慶功宴**》（**Happy Sunday**），係香港電視娛樂製作嘅娛樂訪談節目，由羅沛琪、詹朗林、虞逸峯主持，2019年5月26號到7月14號逢禮拜日22:00-22:30喺ViuTV播。節目會訪問拍完ViuTV劇集或者綜藝節目嘅藝人。

## 每集一覽

## 節目調動
*2019年6月9號：由於播《婚內情》大結局，所以停播一次。

## 出面網頁
*ViuTV：週日慶功宴
愛我嗎？愛你媽！

《**愛我嗎？愛你媽！**》（**Nothing Can Break Us Apart**），原名《**一家人三人行**》，係香港電視娛樂製作嘅真人騷節目，由林曉峰、康子妮、火火主持，2019年6月10號到7月5號逢禮拜一到五22:30-23:00喺ViuTV播。節目招募咗四個家庭組合，每隊包括老公、老婆同老公阿媽三個人，去泰國玩遊戲，最後贏咗嗰隊攞到十萬蚊港紙獎金。

## 每集一覽

## 出面網頁
*ViuTV：愛我嗎？愛你媽！
玩 X 爆二世古

《**玩 X 爆二世古**》（**X Sighting Niseko**），係香港電視娛樂製作嘅遊埠節目，《玩 X 爆泰國》續作，由李健宏、周秀娜、李靖筠主持，2019年6月10號到6月21號逢禮拜一到五22:30-23:00喺ViuTV播。節目會去到日本北海道二世古介紹當地嘅另類文化。

## 每集一覽

## 相關節目

* 《玩 X 爆泰國》
* 《玩X爆香港地》

## 出面網頁
*ViuTV：玩 X 爆二世古
蘇娜里·拉差西瑪

**蘇娜里·拉差西瑪**（，）係泰國女歌星、影星，喺猜納府出世。

## 唱片
* *"Sud Thai Thee Krung Thep"* (สุดท้ายที่กรุงเทพ)
* *"Eek Nid Si"* (อีกนิดซิ)
* *"Bao Bao Si"* (เบาๆ ซิ)
* *"Khong Fak Jak Ban Nok"* (ของฝากจากบ้านอก)
* *"Thang Sai Mai"* (ทางสายใหม่)
* *"Raiyan Jak Huajai"* (รายงานจากหัวใจ)
* *"Jep Toe"* (จีบต่อ)
* *"Tham Pen Kuean"* (ทำเป็นเขิน)
* *"Thee Kao Soay Dueam"* (ที่เก่าซอยเดิม)
* *"Fon Nao Sao Kruan"* (ฝนหนาวสาวครวญ)
* *"Lakorn Bot Cham"* (ละครบทช้ำ)
* *"Thee Pueng Thang Jai"* (ที่พึ่งทางใจ)
* *"Manee Ploi Roy Saeng"* (มณีพลอยร้อยแสง)

## 參考
細闊麪

**細闊麪**（**Tagliatelle**），或者寫做**細寬麵**，係種意式麪，麪條比較闊，但無闊麪咁闊，通常闊6.5到10毫米。
## 睇埋
*闊麪（Fettuccine）
*大闊麪（Papardelle）
大闊麪

**大闊麪**（**Pappardelle**），或者寫做**大寬麵**，係種意式麪，麪條比較闊，比闊麪更加闊，通常闊20到30毫米。
## 睇埋
*細闊麪（Tagliatell）
*闊麪（Fettuccine）
天使麪

**天使麪**（**Capellini**），或者寫做**天使麵**，係種意式麪，麪條好幼，直徑通常少過0.92毫米。天使麪個名係指隻麪好似天使嘅頭髮。
電子集換式咭遊戲

**電子集換式咭遊戲**係指淨係存在喺電子空間嘅集換式咭遊戲（TCG）：傳統上嘅 TCG 都係以紙牌形式嚟玩嘅，但隨住資訊科技嘅進步同電腦嘅平民化，廿一世紀初開始有咗所謂嘅 DTCG，當中出名嘅作品有
*《爐石戰記》、
*《巫師之昆特牌》
*《闇影詩章》
... 呀噉。

原則上，TCG 機制要以電子形式存在並冇咩咁難－好多電子遊戲上成日用嘅演算法都可以攞嚟編寫 TCG 嘅遊戲程式，例如早喺 1960 年代經已有可以攞嚟洗牌嘅演算法，而生命值（一個一旦變成 0 玩家就會輸嘅數值）呢家嘢响廿世紀後期嘅電子遊戲當中經已隨處可見。事實係到咗 2020 年代，好似魔法風雲會同遊戲王等嘅傳統 TCG 冚唪唥都有嗮電子版本，俾玩家可以喺網上玩。

## 遊戲機制

好似爐石戰記噉嘅純電子 TCG 最大嘅賣點係能夠用一啲傳統 TCG 用唔到嘅機制：舉幾個例說明，想像以下呢啲噉嘅咭效果－
*咒語，暗中將玩家咭組入面成本 3 嘅咭冚唪唥變嗮做 X 呢張咭；
*咒語，暗中攞走對手咭組入面成本最高嗰張咭；
*咒語，玩家暗中揀一張咭嘅名，下次當佢對手用嗰張指咗名嘅咭嗰陣，嗰位對手即時喪失 5 點生命值；
呢啲噉嘅咭效果都係齋靠紙牌難以做到嘅－好似魔法風雲會同遊戲王等嘅 TCG 都會想自己啲咭喺網上又玩得，齋靠紙牌又玩得，所以唔會用啲噉嘅機制；相比之下，好似爐石戰記等嘅純電子 TCG 就大可以用啲噉嘅遊戲機制，因而做到好多傳統 TCG 做唔到嘅效果。

## 睇埋
*集換式咭遊戲
*回合制戰略遊戲

## 引咗
選擇題

**選擇題**係一種功課、測驗、試題嘅類型或問答方法，喺一組嘅選項之中，揀出一個或者多個正確（或比較適合嘅）答案。選擇題嘅英文係**Multiple choice question**（簡稱**MC**或**MCQ**），直譯係**多項選擇題**，通常一般考試嘅選擇題，每題只可以揀一個答案，若果係復式選題（可以選擇多個一項），會喺題目度有指明。

## 種類
選擇題有許多類型，一般有單項選擇題、多項選擇題（唔同於英文嘅Multiple Choice）、唔定項選擇題等。.

### 真、假、無從判斷
喺好多考試之中，選擇題有陣時會叫考生判斷某陳述係**正確**（True）、**錯誤**（False）定係**無從判斷**（Not Given）。意思係：
*True：陳述同文章內容完全一致。
*False：陳述同文章內容有矛盾。
*Not Given：文章冇提供足夠資訊，唔支持亦唔反駁陳述。
喺呢種題目中，出卷嘅人通常都會運用同義詞。

舉返個例子：想像以下呢段粵文文章節錄： 

題目 1：
:Tom 喺十歲開始學習樂器。
:答案：正確，因為原文話，Tom 十歲嗰陣開始學小提琴。題目用咗樂器代替小提琴，即係用咗個上位詞代替下位詞，喺真值上等同。
題目 2：
:Tom 喺大學主修音樂。
:答案：錯誤，因為原文話佢決定咗唔讀音樂系，即係句嘢同原文出現咗矛盾。
題目 3：
:Tom 嘅父母想佢做醫生。
:答案：無從判斷，因為原文從來冇提 Tom 嘅父母，冇任何證據顯示佢父母想佢做醫生，亦冇講過任何同呢句陳述矛盾嘅資訊。

如果考生淨係逐字對照，而唔理解意思，就好容易答錯。

好多考生會將聽落合理嘅嘢，誤判做正確，但實際上，只要原文冇講，就應該判為無從判斷。

## 計分方式
有啲選擇題純粹以答啱畀分，答錯或唔答冇分；有啲就答啱畀分，答錯扣分，唔答畀零分。

## 例子
以下列出單項選擇題嘅例子，**粗體**為正確答案。
#畀定方程式2x+3=4，請問x，係幾多？A) 4B) 10**C) 0.5**D) 1.5E) 8
#下面邊一個城市唔係廣東城市？**A) [[柳州]]**B) 茂名C) 河源D) 揭陽E) 雲浮
#下面邊一個城市係德國嘅首都？A) 孟買 B) 烏蘭巴托C) 莫斯科**D) [[柏林]]**
#請判斷以下陳述：「國際天文學會於2006年宣布：太陽系只有八大行星；冥王星唔再存在喺太陽系之中。」A) 正確B) 錯誤**C) 部分正確**D) 無從判斷
#《春江花月夜》包含三個相關嘅主題，喺第一個主題中，作者透過景物嘅描寫，營造一個點樣嘅世界？**A) 清朗亮麗**B) 幽深凄冷C) 煩水迷離D) 壯闊瑰奇

## 優點
若果出題目嘅人接受過良好嘅訓練，而題目嘅質量能夠有所保證，噉作為測試項目，選擇題係一個非常有效嘅方式。

## 缺點
選擇題嘅缺點係，就算嗰題唔識答，答題者都可以亂撞，有機會撞啱攞到分。

## 技巧
答選擇題嗰陣，**排除法**係一種常用嘅答題策略。基本原理係首先搵出明顯錯誤嘅選項，將冇可能正確嘅答案逐個剔除晒，最後喺剩低嘅選項入面揀最合理嗰個，噉嘅話就算靠撞，都大啲機會答中。

## 睇埋
*是非題

## 參考
五次方數

**五次方數**（英語：**Fifth power number**）係喺算術同代數入面，寫得成n^5嘅數，其中n一定係整數，即：
.

四次方數乘以一個數或者平方數乘以立方數，亦可以形成五次方數。

五次方數嘅序列為：
 
0, 1, 32, 243, 1024, 3125, 7776, 16807, 32768, 59049, 100000, 161051, 248832, 371293, 537824, 759375, 1048576, 1419857, 1889568, 2476099, 3200000, 4084101, 5153632, 6436343, 7962624, 9765625, ... 

## 性質
若果以10為基數，整數n最後一位係a，噉整數n嘅五次方嘅最後一位都係a。

五次方數最後兩個位只會係00、01、07、24、25、32、43、49、51、57、68、75、76、93、99。

根據，五次同更高次嘅多項式方程冇一般嘅求根公式（個根無法表示為n次方根嘅公式）。

## 睇埋
*七次方數
*六次方數
*四次方數
*立方數
*平方數
*
白桂思

**白桂思**（；；），又有同音中文名**白貴思**，係美國印第安納大學嘅教授，教嘅學科係中央歐亞研究。佢喺印第安納大學讀烏拉-阿爾泰學系，1974年攞咗藏文學碩士，喺1977年攞到內亞研究所嘅博士學位。佢作爲中亞史、亞洲語言研究者，佢講授古典藏文、中亞諸種語言、同埋中亞歷史。

## 漢藏語、藏學
白桂思係少數否認漢藏語系成立嘅學者，佢認爲漢語同藏緬語冇親緣關係，認爲共通嘅漢藏語形態係再構唔出嘅，個論據在於漢語同藏緬語嘅共通語彙係中文借入去嘅借詞。

學界過去認爲出土嘅唐代吐蕃藏文銘刻係立喺各朝嘅普贊時期，白桂思從碑文用詞及內容入手，主張呢啲碑刻係吐蕃帝國崩潰之後先立嘅。佢又主張吐蕃時期傳說嘅「佛苯之爭」實際冇發生過，因爲苯教產生喺吐蕃帝國崩潰之後。

佢嘅藏學代表著作係1987年出版嘅《》，佢嘅中文譯本（簡化字）叫《吐蕃在中亞：中古早期吐蕃突厥大食唐朝爭奪史》。

## 扶餘語系學說
2004年佢刊出咗著書《高句麗語：將日本連結去大陸嘅語言》，書中佢主張高句麗語係日文喺大陸嘅親屬語言，非常強調高句麗語同日文嘅親緣性，喺假說上設定咗高句麗-日本語系（又叫扶餘語系），相反，佢主張廢除高句麗語同新羅語（佢嘅直系後裔即係韓文）嘅關聯性。

按照白桂思嘅語言-種族假說，講高句麗-日本語系祖語嘅族羣原先住响中國嘅遼西地方，後來佢哋移動去咗朝鮮半島同埋日本九州，後者成咗現代日本人嘅祖先，而前者形成講扶餘語系嘅民族，諸如有高句麗、扶餘、濊人、沃沮，而現代韓文嘅直系祖先係新羅語（三韓系語言），佢就主張三韓族羣同扶餘族羣冇關係。另外，對於韓文同日文之間啲基本語彙嘅詞根要素有類似點呢件事、以及高句麗語同韓文之間有共通詞彙呢個現象，佢就認爲唔係同源詞，而係借用嘅，佢就唔贊同傳統上嘅阿爾泰語系假說。

但係批評者指摘，喺日文起源學說之中，佢忽視咗大野晉哋對日文同南島語系語言嘅關聯性研究，而呢個研究已經相當廣闊；佢亦無視高句麗語身上可以睇到嘅通古斯語系（阿爾泰語）嘅影響；批評者仲指出佢研究使用嘅漢字音擬構有唔嚴謹嘅弱點，而佢嘅理論展開亦有唔合邏輯嘅誤謬。

影響咗白桂思研究嘅學者有日本嘅阿爾泰語言學者清瀨義三郎則府、朝鮮文學者菅野裕臣同埋河野六郎哋。

## 攷

類:美國人
類:印第安納大學舊生
虢國夫人遊春圖

**虢國夫人遊春圖**係唐朝開元年間（713年—741年）宮廷畫家張萱忌一幅畫作。

虢國夫人係楊貴妃個家姐，同楊貴妃一樣深受唐玄宗寵愛。畫中，虢國夫人同秦國夫人居中，神態從容，體型豐滿，前後簇擁，確係一幅傳世忌工筆仕女畫。

分類:大唐藝術
分類:工筆畫
分類:仕女圖
搗練圖

**搗練圖**係唐朝開元年間（713年—741年）宮廷畫家張萱忌一幅畫作。

搗練圖畫忌係工作中忌仕女，人物造形「肥滿健壯，衣着華麗」，盛唐仕女風範可見一班，確係一幅傳世忌工筆仕女畫。

元朝程鉅夫喺《張萱唐宮搗練圖》詩噉寫：「月杵輕揮快似飛，霜䊵熨帖浄輝輝。詩人不識書師意，微詠周南澣濯衣。」范梈亦有一首《搗練圖》詩。

分類:大唐藝術
分類:工筆畫
分類:仕女圖
五牛圖

**五牛圖**係唐德宗時忌宰相韓滉忌作品。

畫中五隻牛有肥有瘦，形態各有不同，粗線條忌筆法盡顯牛忌健壯神態。

清乾隆曾題詩：「一牛絡首四牛閒，弘景髙情想像間。䑛齕詎惟誇曲肖，要因問喘識民艱 。」

分類:大唐藝術
分類:動物畫
雞林

**雞林**（，林變調讀陰上聲），係廣東省城廣州舊底一間知名賣雞檔口，原位於惠愛中路同中華路交界東北角，即舊中山五路200－204號嘅永光日用雜品商店一帶，舊樓畀改造重建。

## 史
清代光緒年間，北郊石井村民劉亞林落來創立，改名林記雞店，開初左近蘇記雞店生意好過林記。到劉耀泉三個仔接手，改到清遠或大東樓雞欄揀靚雞返來，專賣嘈肥雞。渠鋪面係設籠擺賣，任人參觀選購。據話由於服務周到，林記「牛奶雞」打響咗名堂，「蘇記」就畀逼到執笠。「林記」後尾擴大鋪面，改掛每字四尺見方嘅紅字鋪名——「雞林」，取雞多如林之意，又含家族姓氏。

1958年公私合營，林記堅持執檔口都要保護著秘方，出走他鄉未聞返來過。

## 特色
林記啲雞係鄉下買返來，放入雞場再「槽」（育肥），精谷、麥糠、豆麩、赤豆等精料做飼料，仲有話用牛奶拌料、以硫磺熏場（消毒），等啲雞「槽」得肉嫩、骨脆、毛鮮。呢啲就係所謂「嘈肥雞」，係兼啲兩斤打下嘅雞項，賣出前一周(具體日數畀話係秘笈)，餵養秘制飼料，並將雞隻遮黑圈養，然後夠日就上市賣。每日淨賣兩百隻，有剩嘅就活埋曬。

據話食落啲雞肥而不膩，皮色金黃爽滑，骨髓仲帶有特別嘅香味(飼料可能仲含有藥材)，回味無窮。

## 地名
民國陣「雞林」發展興旺，「買靚雞、到雞林」成咗市民口頭語，慕名來者唔少，當其時巴士乘務員報站，行經舖頭停站都直接叫「雞林」，而唔係「中華中」、「惠愛西」等。雞林消失後，仲保持著呢個站名，直至1980年代。呢個名後生嘅一代經已唔知，老一脫廣州街坊可能就仲有記憶。

## 參考
納音

**納音五行**係重要嘅術數理論架構之一，廣用喺紫微斗數、八字命學、風水、擇日、姓名學上。

## 納音五行歌訣
甲子乙丑海中金　丙寅丁卯爐中火　戊辰己巳大林木　庚午辛未路旁土

壬申癸酉劍鋒金　甲戌乙亥山頭火　丙子丁丑澗下水　戊寅己卯城頭土

庚辰辛巳白臘金　壬午癸未楊柳木　甲申乙酉井泉水　丙戌丁亥屋上土

戊子己丑霹靂火　庚寅辛卯松柏木　壬辰癸巳長流水　甲午乙未砂中金

丙申丁酉山下火　戊戌己亥平地木　庚子辛丑壁上土　壬寅癸卯金箔金

甲辰乙巳覆燈火　丙午丁未天河水　戊申己酉大驛土　庚戌辛亥釵釧金

壬子癸丑桑柘木　甲寅乙卯大溪水　丙辰丁巳砂中土　戊午己未天上火 

庚申辛酉石榴木　壬戌癸亥大海水

## 口訣
甲乙納音不可能是土或木

丙丁納音不可能是木或金

戊己納音不可能是金或水

庚辛納音不可能是水或火

壬癸納音不可能是火或土

## 睇埋
*玄學
*春牛圖
*生肖纪年
*干支
*陰陽五行說

## 出面網頁
*《三命通會》《論納音攞象》
*甲子納音嘅含義
*瞬間破解60甲子納音_江心月明_新浪博客 「干順支逆」規律
汪綽瑤

**汪綽瑤**（）係香港一警察。

2010年，15歲嘅汪綽瑤同爸爸汪子林（港鐵車務策劃及支援主任）、媽媽楊綺華、姨媽楊綺琴、細佬汪政逸一行5人去菲律賓旅行，遇到馬尼拉人質事件，得佢同細佬有命返香港。返香港後同姑媽、表哥同住。1年後香港法院召開死因庭，汪綽瑤為咗公義堅持上庭。

汪綽瑤2012年考入樹仁大學新聞系，2016年喺報紙做港聞記者，2019年考入香港警察學院，接受27個星期嘅訓練，預期11月畢業成為新紮師姐。

## 攷

* 

類:香港警察
類:香港記者
類:香港樹仁大學舊生
綽瑤
夏沫僑

**夏沫僑**（原名**李欣烨**，**Jelly**，）係中華人民共和國女演員，四川出世，河北傳媒大學畢業。2011年機緣巧合下獲取錄接拍由陳嘉上執導嘅電影《畫壁》、《四大名捕》系列，亦曾參演劇集包括《真愛謊言》、《我家有個趙大咪》、《大秦帝國》同香港導演馬偉豪作品《蝴蝶公墓》等。

2018年5月陳嘉上承認同夏沫僑已經拍拖一段時間。2019年6月兩人喺香港入紙排期結婚。

## 攷

## 出面網頁
* 
* 
* 
* 父女恋 59岁名导娶29岁女星 | 中國報 China Press，中國報，2019年6月13號 
* 
* 

類:中國女演員
類:四川人
欣燁
譴責鎮壓撤回惡法大遊行

**譴責鎮壓撤回惡法大遊行**（主辦單位稱呼），又叫**民陣第四次反逃犯條例修訂遊行**，係民間人權陣線响2019年6月16號搞嘅第四次反對逃犯條例修訂草案公眾遊行。呢次遊行主辦單位宣稱有約莫200萬01人參加，警方就話高峰期原定遊行路線有33.8萬人，人數都超越上一個禮拜嘅反送中大遊行。

遊行前一日，政府宣佈「暫緩」修例，但無助減少遊行人數；遊行完咗後兩日，行政長官林鄭月娥現身就修例工作引起社會紛爭向市民道歉，但未有直接回應民陣「撤回」修例等嘅訴求。

## 註

## 睇埋
* 反逃犯條例修訂運動
廢物循環再造率

**廢物循環再造率**可以用來評估一間企業或組織係社會責任方面做得好唔好，又或者有冇改善忌方法。

## 好處
成功噉廢物重用或者循環再造，企業唔只可以減少對環境忌影響，亦可以減少成本，因為可以節省處理廢物忌成本，成功重用又可以慳返啲物料成本，又或者將廢物賣畀其他企業重用或者循環再造時產生收入。

## 公式
廢物循環再造率 = （廢物重用或循環再造的金額 / 總廢物產生額）x 100%

由於好難計算所有忌廢物，企業可以認定某啲主要廢物，從而計算渠忌比率。計算整體平均數嗰陣，可以將個別廢物循環再造率合併。

## 參考
* 《Key Performance Indicators》，作者 Bernard Marr，Pearson出版，ISBN 978-0-273-75011-6
供應鏈哩數

**供應鏈哩數**係一個用來評估企業係企業社會責任方面忌指標，企業可以用渠來做關鍵績效指標（KPI）。

## 重要性
隨住全球化忌趨勢，我哋好輕易就買到來自世界各地忌貨物或者商品，但就唔為意渠哋山長水遠來到你面前忌碳腳印有幾多。碳腳印越高，自然意味住對環境忌影響越大。

## 計算方法
供應鏈哩數 = 生產地與最終送貨地忌距離

## 參考
* 《Key Performance Indicators》，作者 Bernard Marr，Pearson出版，ISBN 978-0-273-75011-6

類:企業
類:環境
李翰祥

**李翰祥**（），係香港電影導演，遼寧錦西出世，北京過身。佢響上海戲劇專科學校學戲劇電影，1948年由上海搬去香港住，避開共產黨，佢拍過唔少國語片。

## 出名嘅電影
*1963年：《梁山伯與祝英臺》
*1966年：《西絲》
*1971年：《緹縈》
*1983年：《火燒圓明園》
*1983年：《垂廉聴政》
*1983年：《火龍》
煎餅磨坊舞會

**煎餅磨坊舞會**（法文：Bal du moulin de la Galette）係法國畫家雷諾亞（Pierre-Auguste Renoir）喺1876年忌一幅油畫，現存喺巴黎奧賽博物館，係印象派最傑出忌作品之一。畫中描繪出早期巴黎蒙馬特區煎餅磨坊（Moulin de la Galette）一個典型嘅週日下午。喺19世紀晚期，巴黎嘅打工階層都會喺黃昏裝扮好，然後外出跳舞、飲酒，同埋食煎餅。

好似雷諾亞其他畫作一樣，煎餅磨坊舞會係一幅典型印象派畫家現實生活中嘅定格。它顯示出豐富嘅形態，筆觸流暢，以及太陽下閃爍斑駁忌光線。

幅畫喺1879年到1894年由法國畫家古斯塔夫·卡耶博特（Gustave Caillebotte）收藏。卡耶博特死後，作為支付遺產稅而收歸國有。1896年到1929年喺巴黎盧森堡博物館（Musée du Luxembourg）展出。1929年，改喺羅浮宮，直至1986年轉咗去奧賽博物館為止。

分類:法國文化
分類:印象派
中心五邊形數

**中心五邊形數**係一種中心多邊形數，都係一種有形數。中心五邊形數係排成正五邊形嘅中心多邊形數。其公式為:{{5(n-1)^2 + 5(n-1) + 2} \over 2}.

前35項嘅中心五邊形數係：

1, 6, 16, 31, 51, 76, 106, 141, 181, 226, 276, 331, 391, 456, 526, 601, 681, 766, 856, 951, 1051, 1156, 1266, 1381, 1501, 1626, 1756, 1891, 2031, 2176, 2326, 2481, 2641, 2806, 2976 .

中心五邊形數嘅數字會連續出現兩個奇數，然後連續出現兩個偶數，也就係會有偶數-偶數-奇數-奇數嘅規則。喺10進制下其個位數會依6-6-1-1嘅規則出現。

## 睇埋
*
*多邊形數
*中心多邊形數
七角錐數

**七角錐數**系前幾個七邊形數嘅和，第*n*個七角錐數可以由第1至*n*個七邊形數的和計算，或系使用公式*n*(*n* + 1)(5*n* - 2)/6嚟計算。

前幾個七角錐數系：
1, 8, 26, 60, 115, 196, 308, 456, 645, 880, 1166, 1508, 1911, 2380, 2920, 3536, 4233, 5016, 5890, 6860, 7931, 9108 

類:整數數列
駿骨圖

**駿骨圖**係南宋晚期畫家龔開忌一幅畫作。

駿骨圖高30厘米，長57厘米，畫咗一隻瘦骨嶙峋忌千里馬，係龔開傷心國事但又懷才不遇，報國無門之下忌自我寫照。

分類:動物畫
市道172甲線

**市道172甲線 後壁－白河**，西起臺南市後壁區，東到臺南市白河區，全長5.238公里。全線同市道172號主線冇相交。

## 行經政區
; 全線都喺臺南市境內
* 後壁區：臺鐵後壁站0k（**起點**，叉路）
* 白河區：白河5.238k（**終點**，叉路）

類:臺南交通建築
市道172乙線

**市道172乙線 仙草埔－坪頂**，全線喺臺南市白河區關子嶺地區，西起仙草埔，東到坪頂，全長7.601公里。

## 行經政區
; 全線都喺臺南市境內
* 白河區：仙草埔0k（**起點**，叉路）→坑內0.778k→水火同源→坪頂7.601k（**終點**，叉路）

類:臺南交通建築
郭婉容

**郭婉容**（）係中華民國頭一位女部長。佢響臺灣臺南出世，1988年到1990年做財政部部長，1990年到1993年做行政院經濟建設委員會主任委員，1993年到2000年係行政院政務委員。

## 著作
*《匯率變動對臺灣對外貿易與物價之影響及對策》
*《數理經濟學選論》

## 屋企
*老公：
**劉慶瑞（1949年結婚，1961年離婚）
**倪文亞，前立法院院長（1968年結婚，2006年過身）
*仔女：
**劉憶如，前財政部長

類:中華民國財政部長
八邊形數

**八邊形數**系能排成八邊形嘅多邊形數，系有形數嘅一種。其概念類似三角形數及平方數，之不過八邊形數和三角形數及平方數唔同，所對應嘅形狀冇的特性（參考十二邊形數）。

**八邊形數**系能排成正八邊形嘅一個多邊形數，系有形數嘅一種。

前幾個八邊形數為:
: 1, 8, 21, 40, 65, 96, 133, 176, 225, 280, 341, 408, 481, 560, 645, 736, 833......

第n個八邊形數可用以下公式求得:

n^2 + 4\sum_{k = 1}^{n - 1} k = 3n^2-2n

O_n = 3n^2-2n.

**八邊形數**有不斷嘅奇偶交替嘅性質。

**八邊形數**喺十進制中嘅末位數以1,8,1,0,5,6,3,6,5,0嘅規律循環出現。

根據費馬多邊形數定理，所有嘅整數都可以表示成至多8個**八邊形數**嘅和。

## 睇埋
*中心八邊形數
*八邊形
縣道161號

**縣道161號 應菜埔－新岑**，北起嘉義縣朴子市應菜埔，南到嘉義縣布袋鎮新岑，全長共計16.777公里。

## 行經政區
;全線都喺嘉義縣境內
*朴子市：應菜埔0.0k（叉路）→龜子港3.945k（左嘉15線鄉道） 
*布袋鎮：樹林頭5.569k（叉路）→考試潭9.067k→大寮11.822k（叉路）→布袋國中16.777k（叉路）

## 相關連結
撤回修訂引渡條例遊行

**撤回修訂引渡條例遊行**（主辦單位稱呼），又叫**民陣第二次反逃犯條例修訂遊行**，係民間人權陣線响2019年4月28號搞嘅第二次反對逃犯條例修訂草案（嗰時又叫**引渡條例**）公眾遊行，由銅鑼灣東角道行去金鐘立法會綜合大樓。呢次遊行主辦單位宣稱有13萬人參加，警方就話高峰期有2.28萬人，嗰時兩個數字都創咗2017年特首林鄭月娥上任後嘅新高。

## 睇埋
* 反逃犯條例修訂運動
縣道168號

**縣道168號 東石－中庄**，又名**嘉朴公路**，西起嘉義縣東石鄉，東到嘉義縣水上鄉中庄，全長共計32.713公里。

## 行經政區、里程數
; 全線都喺嘉義縣境內
* 東石鄉：東石0.0k→東石（左叉路）→0.7k鄉公所（同共線起點）→1.7k東石交流道（）→屯仔頭2.6k（叉路）→洲仔4.2k（同共線終點）→港墘6.8k（共線起點）   
* 朴子市：應菜埔8.8k（叉路）→朴子9.9k（叉路）→朴子郵局10.5k（右叉路）→朴子藝術公園11.2k（共線終點） →嘉義長庚
* 太保市：嘉義縣政府→高鐵嘉義站18.8k（叉路）→後潭20.4k（右叉路）
* 水上鄉：水上交流道23.39k（）→水上26.3k（共線起點）→正義路地下道27.6k（共線終點，同共線起點）→中正路中華路口28.3k（共線終點）→中庄32.713k（叉路）
縣道167號

**縣道167號 朴子－麻魚寮**，西起嘉義縣朴子市，東到嘉義縣太保市後潭，全長共計14.892公里（公路總局資料）。公路總局編成計畫終點係「麻魚寮」，但後潭到麻魚寮路段仲未編成，實際終點係後潭。

## 行經政區
; 全線都喺嘉義縣境內
* 朴子市：朴子0.0k（叉路）
* 鹿草鄉：鹿草8.909k（右嘉35線叉路）→ 鹿草交流道11.25k（）→後寮（左叉路）
* 太保市：後潭14.892k（叉路）
縣道166號

**縣道166號 東石－瑞里**，佢水道頭到瑞里段又叫**瑞水公路**，西起嘉義縣東石鄉，東到嘉義縣梅山鄉，全長共計81.311公里（公路總局資料）。本線係宜家台灣第三長嘅縣道。

## 行經政區
; 全線都喺嘉義縣境內
* 東石鄉：東石0.0k（岔路）→三塊厝2.15k（東石一交流道叉路）→三塊厝2.726k（叉路）
* 六腳鄉：六腳14.351k（叉路）→雙涵（同共線起點）
* 新港鄉：安和21.598k（同共線終點）→溪北22.65k（叉路）→月眉潭25.780k（叉路）
* 民雄鄉：頭橋35.809k（叉路）→竹崎交流道41.35k（可通往）
* 竹崎鄉：竹崎48.153k（同共線路段）→水道頭→塘湖71.785K（左鄉道嘉154線岔路）→交力坪
* 梅山鄉：瑞里→坔埔坑81.311K（岔路）
縣道163號

**縣道163號 嘉義－好美里**，北起嘉義市西區，南到嘉義縣布袋鎮好美寮，全長45.992公里。

## 行經政區
;嘉義市
*西區：民生北路同林森西路口0.0k（叉路）→民生北路同民族路口（叉路）0.8k→民生南路同世賢路四段路口（岔路）2.4k
;嘉義縣
*水上鄉：崎仔頭4.6k→柳仔林6.6k→中華路同中正路口9.7k（左叉路，同共線起點）→正義路地下道10.2k（同共線終點，同共線起點）→南靖11.2k（同共線終點 / 水上交流道）→後寮15.0k
*鹿草鄉：後堀17.0k→鹿草20.2k（鄉道嘉35線叉路）→竹仔腳22.2k（右叉路）→下潭25.1k
*義竹鄉：七塊厝26.0k→角帶圍29.8k（同共線起點）→義竹街區30.7k（同共線終點）→過路子40.5k
*布袋鎮：新塭43.1k（叉路）→好美里45.992k
縣道170號

**縣道170號 網寮－竹子腳**，西起嘉義縣東石鄉網寮，東到嘉義縣鹿草鄉竹仔腳，全長16.954公里（公路總局資料）。

## 行經政區
; 全線都喺嘉義縣境內
* 東石鄉：網寮0.0k→東寮1.6k（叉路）→栗仔崙4.2k（叉路）
* 布袋鎮：樹林頭7.3k（叉路）
* 朴子市：南勢竹10.5k（叉路）
* 鹿草鄉：龜佛山14.399k（鄉道嘉22線叉路）→竹仔腳16.954k（叉路）
大專學界反送中升級行動

**大專學界反送中升級行動**，又叫**大專學界反逃犯條例修訂升級行動**，係2019年6月21號由香港大專學界發起嘅示威行動。皆因當局一直無回應由民間同大專學界提出嘅「四大訴求」（撤回《逃犯條例》修訂、收返對6月12號抗議活動嘅「暴動」定性、撤銷有關所有控罪同埋追究警隊濫權），大專學界決定將示威行動升級，號召市民喺21號朝早7點開始包圍香港政府總部。當日朝早11點開始，示威者開始佔領政府總部對出嘅夏慤道，中午開始聚集香港警察總部門外堵塞所有出入口，下晝更一度去過稅務大樓、入境事務大樓同埋金鐘道政府合署圍堵，但挨晚之前絕大多數示威者已經重新集中返喺警察總部門外，一路去到深夜開始陸續自行散去。

## 睇埋
*反逃犯條例修訂運動
反對修訂引渡條例遊行

**反對修訂引渡條例遊行**（主辦單位稱呼），又叫**民陣第一次反逃犯條例修訂遊行**，係民間人權陣線响2019年3月31號搞嘅第一次反對逃犯條例修訂草案（嗰時又叫**引渡條例**）公眾遊行，由灣仔盧押道行去金鐘公民廣場。呢次遊行主辦單位宣稱有1.2萬人參加，警方就話高峰期有5,200人。

## 睇埋
* 反逃犯條例修訂運動
縣道157號

**縣道157號 斗南－過溝**，北起雲林縣斗南鎮，南到嘉義縣布袋鎮過溝，全長共計44.742公里（公路總局資料）。

## 行經政區
;雲林縣
*斗南鎮：斗南0.0k（叉路）
*大埤鄉：大埤4.9k→雲嘉縣界8.7k
;嘉義縣
*溪口鄉：溪口市區11.1k（左叉路）
*新港鄉：中庄（右終點叉路）→奉天宮19.2k（叉路）→新港20.0k（左叉路）→大客（叉路）→安和25.3k（同共線起點）
*六腳鄉：雙涵（同共線終點）→朴子溪自行車道路口29.5k→蒜頭29.792k
*朴子市：朴子公園（同共線起點）→朴子35.4k（叉路）
*東石鄉：港墘38.5k（同共線終點）→39k與叉路
*布袋鎮：半月
*東石鄉：栗仔崙42.7k（叉路）
*布袋鎮：過溝莊44.664k（叉路）
縣道159號

**縣道159號 新港－番路**，係台灣嘅一條縣道，大致呈東西向聯絡嘉義平原同山區，北起嘉義縣六腳鄉蘇厝寮，東到嘉義縣番路鄉菜公店，全長共計36.641公里，有一條支線。

## 行經政區
;嘉義縣
*六腳鄉：蘇厝寮0.0k（台19線叉路、同縣道164號共線起點）→舊南港0.7k
*新港鄉：舊南港0.7k→同台37線叉路2.9k→新港4.21k（縣道164號共線終點）→月眉潭8.35k（同縣道166號叉路）→月眉潭橋9.4k
*太保市：月眉潭橋9.4k→麻魚寮10.41k（鄉道嘉56叉路）→嘉義交流道14.15k
;嘉義市
*西區：嘉義交流道14.15k→北港路→友愛路18.6k→嘉雄陸橋西18.8k（台1線叉路）→嘉雄陸橋東（縣道159甲線民族路交叉路口）19.4k →中山路（臺鐵嘉義站）19.8k→中山路銜接林森西路19.9k→林森西路同民生北路口（縣道163號叉路）20.4k→林森西路同文化路口20.85k
*東區：林森西路同文化路口20.85k→林森東路21.4k 
;嘉義縣
*竹崎鄉：嘉義縣市界24.8k →竹崎交流道連絡道26.05k→灣橋27.544k→鹿滿30.87k（台3線叉路）→內埔33.1k→清水橋35.6k
*番路鄉：清水橋35.6k→番路（菜公店）36.641k（縣道159甲線叉路）

## 支線
*
縣道159甲線

**縣道159甲線 嘉義－石桌**，西起嘉義市西區，東到嘉義縣竹崎鄉石桌，又叫**大華公路**，全長共計45.554公里，係少數支線長過主線嘅縣道之一。

## 行經政區
;嘉義市
*西區：嘉雄陸橋 0.0k（左**縣道159號**中山路叉路）→民族路0.1k→民族民生北路口（縣道163號岔路）0.7k→民族文化路口1.1k
*東區：民族文化路口1.1k→大雅路二段2.3k→嘉義高中2.7k→長竹3.5k→山仔頂4.0k→羗母寮5.5k→嘉義市縣界6.8k
;嘉義縣
*番路鄉：三橋仔6.9k→土地公崎8.245k→下坑10.9k（臺3線叉路）→番路14.2k（左縣道159號叉路）→客庄16.8k→半天岩紫雲寺19.0k→大湖→石壁腳30.3k
*竹崎鄉：石壁腳30.3k→光華村→石桌45.554k（同台18線、縣道169號叉路）
台南應用科技大學

**台南應用科技大學**（Tainan University of Technology，TUT），正式全銜係**台南家專學校財團法人台南應用科技大學**，簡稱**南應大**、**台南應用科大、**台南科大**、**TUT**。舊稱**台南家專**、台南女專**、**台南女院**、**台南女技**或**台南女子大學**等等，係間喺臺灣臺南市永康區嘅私立科技大學，而家有生活科技學院、管理學院、設計學院、藝術學院、旅遊學院等。

類:臺南學校‎
類:永康區‎
國立臺南大學附屬高級中學

**國立臺南大學附屬高級中學**（，簡寫：ASHS.NUTN），中文簡稱為**南大附中**或**南附，**喺臺灣臺南市永康區嘅高級中學，係間喺日佔時期創立嘅學校，前身係**臺南州立臺南農業學校**，佢設校嘅目的係為咗解決嗰時二戰農業基礎人才急需嘅情況，直到進入工業化時代後漸漸式微。

類:臺南學校‎
類:永康區
福特蘭地

**福特蘭地**（） 係巴西帕拉州阿韋羅市一笪埞方。面積14.268平方公里，地處Tapajós河嘅東岸，Santarém市以南約三佰公里。

1920年代，英國壟斷橡膠嘅供應，主要用於生產車呔同零件。美國汽車大亨亨利福特為咗確保橡膠嘅供應，1928年，亞馬遜熱帶雨林之中搵咗呢度，諗住有一萬人住，同巴西政府傾掂數，以9％嘅利潤，嚟換聖塔倫市，RioTapajós 河邊一萬平方公里土地嘅特許經營權。

呢項目唔係好掂，物流差，冇路，得條河，工人又黃熱病又瘧疾。1930年，當地工人因為住得差 ，又食唔慣美國嘢食，喺飯堂暴動／起義，稱之為 *Quebra-Panelas*（「打爛砂煲」）。巴西政府唔肯幫手，之後問題更多，1934年福特公司放棄福特蘭地，將生產同工人搬去Santarém以南四十公里嘅Belterra鎮，嗰度橡膠樹生得好啲。1945年，合成橡膠面世，各地對天然橡膠嘅需求大減。福特公司放棄咗呢兩個鎮。1945年，福特個孫亨利福特二世將包括兩個鎮嘅地方賣返畀巴西政府，損失超過二千萬美金（相當於2018年嘅 2.78億美金）。

呢笪地方基本上係鬼城，只得九十人住。直到21世紀初人口增加，截至2017年，大概住咗三千人。

## 攷
鍾雪瑩

**鍾雪瑩**（英文：**Chung Suet Ying**，），藝名**鍾雪**，筆名**鍾說**，係香港女藝人，曾經係香港商業電台叱咤903嘅DJ，亦係演員同填詞人。2024年，憑電影《看我今天怎麼說》獲頒臺灣嘅第61屆金馬獎最佳女主角。

## 簡歷
鍾雪瑩出身香港浸會大學傳理系，畢業後加入商台叱咤903主持電台節目，去到2020年3月1號離開。佢喺2010年參加過亞洲電視搞嘅《亞洲星光大道3》。另外，2019年更有份拍ViuTV電視劇《教束》，2020年主演《殺出個黃昏》。佢開始幕前演出嗰陣，佢個樣被指同另一藝人吳冰好似。

2024年佢憑電影《看我今天怎麼說》（嗰時香港未上畫）獲頒臺灣嘅第61屆金馬獎最佳女主角獎。

## 演出
### 電台節目主持（叱咤903）
*《半個鍾說》（2019年7月8號-10月7號）
*《一個鍾說》（星期一至五）（2019年10月9號-2020年2月29號）
*《努力!!! 奮鬥!!!》（逢星期日）（2019-2020）
*《309咤叱 — 嘻呵哈嘿》（2018-2019）
*《鍾雪雪》（代班）
*《聖艾粒忌廉夜校》（2018-2019）
*《歐陽志強》（2017）

### 電影
*2020年：《狂舞派3》飾 Rain（阿良女朋友）
*2021年：《殺出個黃昏》飾 屈紫瑩
*2021年：《媽媽的神奇小子》飾 阿嬌（方教練妺妺）
*2022年：《失衡凶間》飾 米米
*2022年：《深宵閃避球》 飾 曾諾凡
*2022年：《正義迴廊》 飾 鄭家雯（陪審員）
*2022年：《猛鬼3寶》 飾 思思（女鬼）
*2024年：《填詞L》 飾 羅穎詩
*2024年：《破·地獄》 飾 Suey
*2025年：《看我今天怎麼說》 飾 素恩
*2026年：《金多寶》

### [[鮮浪潮]]短片
*2017年：《鮮浪潮。語》〈離家不遠〉單元 飾 瑤
*2018年：《鮮浪潮。語2018》〈接近無限瘋狂的溫柔〉單元 飾 陳芬妮
*2019年：《鮮浪潮。語2019》〈兼職人類〉單元 飾 寧姐

### 電視劇（ViuTV）
*2019年：《教束》 飾 Bonix
*2021年：《無限斜棟有限公司》 飾 林碗碗
*2024年：《絲絲》 飾 雪兒
*2025年：《哪一天我們會紅》 飾 陳繼芬(雞粉)
*2026年：《存酒人》 飾 D媽（第13集）

### 電視節目（ViuTV）
*2021年：《調教你MIRROR》第8、9集嘉賓
*2024年：《自訂台灣軼晴》旁白
*2025年：《爆谷一周（第三輯）》第14集嘉賓

### 電視劇（無綫電視）
*2020年：《香港愛情故事》 飾 西西利（第8、11集）

### MV
*2020年：Yusobeit《秋分》
*2020年：陳健安《時光邊緣的人》
*2020年：陳奕迅《致明日的舞》
*2020年：per se《不日之約》
*2021年：per se《無門》
*2021年：林家謙《難道喜歡處女座(Alter Ego)》
*2021年：岑寧兒《勿念》
*2022年：溫勝和 Sin - 藏 Hide
*2022年：洪嘉豪《海邊的呀豪》
*2023年：陳卓賢《抱抱無尾熊》

### 短片
*2018年：《珍惜再會時》 
*2021年：《樹上樹下》 

### 電視劇（港台電視）
*2017年：《反斗英語2017》
*2021年：《手語隨想曲．遊學篇》
*2024年：《證義搜查線之騙局拼圖》

### 電視節目（亞洲電視）
*2010年：《亞洲星光大道3》參賽者

## 填詞作品
* ERROR《殺死我的經理人》 
* 陳凱詠《天生二品》、《講》、《想正常》、《想突然》、《虛擬人與我》
* 李拾壹《Save the world》（同李拾壹合填）
* 梁子《你是一片雲》
* 胡鴻鈞《整親》
* 衛蘭《Little Miss Janice》
* COLLAR 《Never-never Land》、《IDC》、《SSS》、《CALL BACK IN 20》
* 《LIKE啦》（《哪一天我們會紅》插曲）
* Kiri T 《我可能是迴避型 Avoidant Attachment?》

## 參考

## 出面網頁
*881903.com 商業電台 - 節目主持－鍾雪
*
黎美萱

**黎美萱**（英文：**Michelle Lai**，），係香港女藝人，出身香港浸會大學電影學院，主修表演技巧。佢2013年開始就幫港台電視拍節目，而家做緊《日常8點半》外景主持，2019年更參與拍ViuTV電視劇。另外，佢2017年參選過香港小姐，但入唔到最後12強。《全民造星IV》第一輪96強止步。

## 演出
### 電視節目主持（港台電視）
*2018年至2021年：《日常8點半》外景主持
*2022年開始：《凝聚香港》外景主持

### 電視節目主持（[[HOY TV]]）
*2024年開始：《一線搜查》主持

### 節目演出（ViuTV）
*2020年：《對號入座》（十二星座男女）
*2021年：《最後一屆口罩小姐選舉》（40強參賽者）
*2021年：《長知昔》（主持）
*2021年：《全民造星IV》（參賽者）

### 電視劇（ViuTV）
*2019年：《教束》 飾 徐家琪
*2020年：《黑市—過夜》 飾 Dada
*2020年：《打天下》 飾 芳柔
*2023年：《大誠實家》 飾 騙錢少女
*2025年：《弊傢伙！我要去祓魔》 飾 Daisy（第9集）
*2025年：《翻盤下半場》 飾 細芬

## 出面網頁
*
*
* 全民造星IV | Michelle
作家的謊言：筆忠誘罪

《**作家的謊言：筆忠誘罪**》（英文：**Deception of the Novelist**）係2019年上畫嘅港產片，由張建聲、松岡李那同何佩瑜主演，孫立基執導。套戲係改編向西村上春樹嘅網絡小說。

## 演員一覽
*張建聲 飾 徐哲，知名作家
*松岡李那 飾 陳倩青（Elaine）
*何佩瑜 飾 唐琦琦（Kiki），徐哲老婆
*陳嘉莉 飾 小嫻，差人
*王宗堯 飾 徐哲嘅編輯
*趙永洪 飾 差人
*陸永權 飾 徐哲好友，律師
*鄭詩君 飾 徐哲好友
*吳岱融 飾 繆子勤，精神科醫生
*鄒文正 飾 明德，差人
*張沛樂 飾 繆子勤診所護士，實質係情婦
*方詠琳 飾 幼稚園老師
*陳浩民 飾 蘇偉雄，高級督察
*陳國坤 飾 地產經紀

## 出面網頁
*
九龍不敗

《**九龍不敗**》（英文：**The Invincible Dragon**）係2019年上畫嘅港產片，由張晉、Anderson Silva、鄭嘉穎、劉心悠同鄧麗欣主演，陳果執導。

## 演員一覽
*張晉 飾 九龍
*Anderson Silva 飾 冼力山
*鄭嘉穎 飾 曹志德
*劉心悠 飾 王夢奇
*鄧麗欣 飾 方寧
*周國賢
*陳鈺芸

## 出面網頁
*
海青河

**海青河**（；普通話拼音：Hǎiqīng Hé），原名**寒仲河**（；；普通話拼音：Hánzhòng Hé），係位於中國吉林蛟河市嘅河，喺蛟河嘅拉法街道轄境內，源頭有兩個，一個喺東南岔，第個喺生菜頂子，喺海青村一帶合流成幹流，最後喺公安村匯入拉法河。

清末時條河叫寒仲河，佢其實係官話轉音嘅滿文，滿洲名嘅（hacuhan）意思係「鑊仔」，呢處河名嘅意思係「獵人用嘅吊鑊」。海青河係寒仲河嘅地名轉音，1986年吉林水務局同地名委員會確定海青河做標準地名。

海青村嘅地名就出自呢條河。喺當地關於「海青」，有個民間古仔：宋家屯南邊嘅山頭度，有嚿人形石頭，啲人嗌嚿石做海青，石人喺晚黑化成生人，擊殺喺當地作惡爲禍嘅妖魔海洪，啲人爲咗多謝佢，就叫地名做海青。

## 攷

類:吉林地理
類:吉林市
性轉換後才知道的保健體育

**性轉換後才知道的保健體育**（日文：**性転換から知る保健体育**）係日本漫畫家小西真冬忌一本漫畫作品。

呢本漫畫係小西真冬喺做咗男變女（MtF）變性手術之後，根據自己忌經歷而畫忌，其中包括生理器官、外表、衣着等等忌變化。係一本手法輕鬆、半紀錄片形式忌漫畫作品。

除咗《性轉換後才知道的保健體育》，小西真冬重有一本作品叫《生下來性别就搞錯了》（日文：生まれる性别をまちがえた!）。
受薪姑爺

《**受薪姑爺**》係喺1965年嘅一部港產片，由盧雨岐執導，南紅、張英才主演。

## 情節
許君傑為咗報答丁家珠忌幫忙，答應份係佢老公，去呃丁她失散多年忌爸爸丁晚成。但係丁、許破綻多多，令丁個表哥蘇士超起疑心。

## 演員陣容
金骷髏

《**金骷髏**》係喺1967年嘅一部港產間諜片，由王風執導，蕭芳芳、張英才主演。

## 情節
電影係講述三個間諜對付黑幫金骷髏忌故事。

## 演員陣容
市道101號

**市道101號 三芝－淡水**，北起新北市三芝區台二線外環道東端，南到新北市淡水區淡水國小前，全長17.173公里（公路總局資料）。 有一條支線。

## 行經政區、里程數

;新北市
*三芝區：三芝外環道東端0.0k（**起點**，交叉）→北新莊8.175k（左岔路）
*淡水區：瀾尾埔登輝大道口15.450k（岔路）→淡水國小前17.173k（**終點**，岔路）
市道101支線

**市道101支線**，由新北市三芝區北新莊通去陽明山小油坑陽金公路（）嘅一條路，又叫**巴拉卡公路（巴拉卡、百拉卡、百六戛）**，長10.740公里。

呢條路係1952年由國軍工兵部隊用半年起出嚟嘅戰備道路。由於條路又窄又彎、坡度亦大，所以唔畀甲類大客車通行。呢條路沿線有于右任墓、大屯自然公園、二子坪遊客中心（大屯山登山口）等。

## 行經政區、里程數
;新北市
*三芝區：北新莊0.0k（**起點**，岔路）→陽明山國家公園界碑→車埕→巴拉卡（百六戛）
*淡水區：百六戛地區→于右任墓園
*三芝區：于右任墓園→大屯自然公園、二子坪→市界10.740k（鞍部氣象站，**終點**）
卓越數

喺數論入面，**卓越數**係正因數個數係完全數，正因數嘅和（包括佢嘅本身）亦都係完全數嘅數。

係最小嘅卓越數，而佢個正因數有1, 2, 3, 4, 6, 12，正因數個數係，係一個完全數。而正因數嘅和係 ，係另一個完全數。

目前已經知道嘅卓越數只得兩個，分別係同埋
。第二個卓越數總共有76位數：
:

佢哋正因數嘅個數係，係第4個完全數
正因數嘅和係，係第12個梅森質數，如果係梅森素數，咁就係完全數。

## 參考


## 出面網頁
*K. S. Brown, Sublime Numbers
花花公子 (電影)

《**花花公子**》係喺1964年嘅一部港產片，由秦劍執導，嘉玲、謝賢主演。

## 情節
電影講一個花花公子金家寶，追女第一，事業第二。佢老竇就好想佢早日成家立室，甚至用經濟封鎖來逼佢就範。

## 演員陣容
婚約數

**婚約數**（betrothed numbers），又叫**準親和數**（quasi-amicable numbers），指兩個正整數中，彼此除咗1同埋本身嘅其餘所有因數嘅和同另一方相等。

最小嘅一對**婚約數**(48, 75)
*48嘅除咗1和本身嘅其餘所有因數相加係：2+3+4+6+8+12+16+24=75
*75嘅除咗1和本身嘅其餘所有因數相加嘅和係：3+5+15+25=48

依家已知嘅**婚約數**都係一個奇數配上一個偶數。

## 最小嘅10組婚約數
:（48、75）、（140、195）、（1050、1925）、（1575、1648）、（2024、2295）、（5775、6128）、（8892、16587）、（9504、20735）、（62744、75495）、（186615、206504）、與

## 未解之謎

*系否存在無限多對**婚約數**？
*系否存在都系偶數或都系奇數嘅一對婚約數？

## 註釋

## 睇埋
*完全數
*親和數
*交連數
*高合成數
*豐數
*
*梅森質數
*半完全數
*佩服數
你情我願

《**你情我願**》係喺1965年改編自麗的呼聲廣播劇嘅一部港產片，由盧雨岐執導，南紅、張英才主演。

## 情節
沙石磚有個仔達明，有個女曼莉，為咗高攀董事長馮冊冊忌歡心，安排兩個仔女俾董事長兒子馮忠、女兒馮痴情談婚事。

## 演員陣容
鬼馬家姐

《**鬼馬家姐**》係1964年一部港產片，由黃堯執導，鄧碧雲、夏萍、張英才主演。戲入面，鄧碧雲一人扮兩個角色，其中一個重係反串。

## 情節
李文傑就快同表妹丁蕙芬結婚，但文傑唔小心整甩咗個牙骹，文傑個爸爸怕蕙芬嫌棄文傑，究然叫文傑個家姐文慧扮住文傑先。

## 演員陣容
路邊千金

《**路邊千金**》係喺1962年嘅一部港產片，由莫康時、何碧堅兩人執導，林鳳、胡楓主演。

## 情節
胡音係一個鋼琴老師，佢女友林青係一個舞蹈員，喺夜總會表演。有一晚，胡音嘅兩個好朋友兼同屋住梁福同鄧聲喺街見到一個被遺棄嘅BB女，兩人收養咗個女嬰。之後，胡音亦加入做咗個BB女嘅爸爸，被林青誤會佢已經結咗婚，女都有埋。同時，夜總會經理又對林青展開追求...

## 演員陣容
費馬多邊形數定理

**費馬多邊形數定理**講明，每一個正整數最多可以表示為 n 個 n-邊形數嘅和。亦即係，每一個數最多可以表示為三個三角形數嘅和、四個平方數嘅和、五個五邊形數之和，依此類推。

一個三角形數嘅例子，係 17 = 10 + 6 + 1。

一個眾所周知嘅特例，係四平方和定理，佢講明每一個正整數都可以表示為四個平方數嘅和，例如 7 = 4 + 1 + 1 + 1。

拉格朗日喺1770年證明平方數嘅情況，高斯喺1796年證明三角形數嘅情況，喺1813年，柯西證明一般嘅情況。

## 例
17 為例，寫成咁：

:17 = 10 + 6 + 1 (三角數)
:17 = 16 + 1 (四邊形數)
:17 = 12 + 5 (五邊形數)

## 睇埋
* 四平方和定理
* 多邊形數
* 華林問題

## 參考
* Nathanson, M. B. "A Short Proof of Cauchy's Polygonal Number Theorem." Proc. Amer. Math. Soc. Vol. 99, No. 1, 22-24, (Jan. 1987).

## 連出去
過剩數

喺數論中，若果一個正整數除本身以外所有正因數嘅和比呢個數自身大，呢個數就係**過剩數**（又稱作**豐數**或**盈數**）。

例如12除本身以外所有正因數有 1、2、3、4、6，而1+2+3+4+6=16，16>12，所以12可稱為過剩數。

更為嚴格地講，**過剩數**係指令函數 *σ*(*n*) > 2*n*嘅正整數，其中指嘅係因數同函數，即*n*嘅所有正因數（包括*n*）嘅和。*σ*(*n*)&nbsp;−&nbsp;2*n*稱作*n*嘅**盈度**。

用上例12嘅正因數有 1、2、3、4、6、12，而1+2+3+4+6+12=28，28>12\times2，所以12可稱為過剩數。

最細嘅一啲過剩數系：
12、18、20、24、30、36、40、42、48、54、56、60、66、70、72、78、80、84、88、90、96、100、102、…

以上列出嘅過剩數都係偶數。最細嘅奇過剩數係945。1998年Marc Deléglise 證明過剩數喺自然數中嘅自然密度介乎0.2474同埋0.2480之間。

奇過剩數同埋偶過剩數都有無限咁多個，因為每個完全數同埋過剩數嘅倍數（唔包括佢哋自身）都係過剩數。甚至，每個大過20161嘅數都可以寫成兩個過剩數嘅和。好多過剩數一部分真因數嘅和等於過剩數自身，噉嘅過剩數叫做半完全數，一個唔係半完美數嘅過剩數叫做奇異數；盈度係1嘅過剩數叫做准完全數。

同過剩數相關嘅概念係完全數（*σ*(*n*) = 2*n*）同埋（*σ*(*n*) < 2*n*）。最早將自然數分為過剩數、完美數同埋虧數嘅係Nicomachus所著嘅Introductio Arithmetica (公元前100年)。

## 睇埋
*高合成數
*完全數
*婚約數
*親和數
*
*梅森質數
*半完全數
*佩服數
半完全數

喺數論中，**半完全數**（又或者叫**半完美數**、**偽完全數**、**偽完美數**）係完全數嘅推廣。如果一個正整數自身嘅全部或者一部分真因數嘅和等於個數自己，就叫做半完全數。顯然，所有完全數都係半完全數，半完全數無可能係虧數。一部分過剩數係半完全數。唔係半完全數嘅過剩數叫做奇異數。

頭幾個半完全數係：
:6、12、18、20、24、28、30、36、40、42……

同過剩數相似，半完全數嘅倍數都仲係半完全數。另外，所有形式為2*m**p*嘅正整數都係半完全數，其中*m*係正整數，*p*係一個質數，並且*p* *m* + 1。最細嘅奇**半完全數**係945。

如果一個半完全數唔能夠被任何一個比佢細嘅半完全數整除，咁就稱爲一個**[[本原半完全數]]**。

## 睇埋
*高合成數
*完全數
*婚約數
*親和數
*豐數
*虧數
*梅森素數
*佩服數
麗的呼聲

**麗的呼聲**（Rediffusion）係一間英國公司，1928年3月由英國人Joshua Powell（1871年5月9號－1946年10月）喺英國成立，初時名為**Broadcast Relay Services**，早期為英國一啲接收唔到電台大氣電波信號嘅偏遠地區以電纜作電台轉播，去到1950年代兼營電視台、電視機租賃同埋銷售。佢哋曾經喺香港、新加坡、馬來西亞同埋巴巴多斯等英國殖民地同泰國成立「麗的呼聲」有線電台，同埋喺香港成立大中華地區第一間電視台——麗的映聲（亞洲電視嘅前身），1954至1968年亦獲得啱啱成立嘅英國獨立電視台（免費無線電視台）倫敦地區週一至週五節目嘅經營權（當時名稱為Associated-Rediffusion）。麗的呼聲除咗經營電視相關業務外，仲有機艙模擬器製作、麗的樂韻背景音樂等業務分支。但係佢哋之後經營出現困難，1987年開始終止營運，1988年正式結束。

## 睇埋
* 聯合-麗的
* 麗的呼聲 (香港)
* 麗的映聲
* 麗的電視
* 亞洲電視
* 麗的呼聲 (新加坡)
* 麗的呼聲 (印度)
* 麗的呼聲 (馬來西亞)

## 出面網頁
*  Remembering Rediffusion
葉爾凡·葉孜木江

**葉爾凡·葉孜木江**（，拉丁轉寫：、 或 ；；）係新疆維吾爾族足球員，司職前鋒。家下自中國足球協會超級聯賽江蘇蘇寧足球會租借至足球會。

## 球員生涯
2013年，葉爾凡通過「英利直通拜仁靑少年盃選拔賽」前往拜仁慕尼黑靑年隊試訓，2014年入選U16國家隊。2015年，佢代表國靑隊參加「絲綢之路•華山盃」渭南國際靑年足球錦標賽；同年，佢代表烏魯木齊參加第一屆全國靑年運動會，幫球隊獲U16組冠軍，名列射手榜第一。2017年代表新疆隊參加天津全運會男子U18足球附加賽，取得1勝2負嘅戰績，獲晉級正賽嘅資格。

葉爾凡最爲人熟知嘅係喺2017年5月嘅成都「」國際靑年足球錦標賽上，佢代表U19國靑出戰匈牙利，以一記倒掛金鉤入波技驚四座。同年7月，佢加盟江蘇蘇寧足球會，雙方簽約五年。

2018年4月，亞洲自由電臺報導咗葉爾凡失踪嘅消息。據稱佢年初喺西班牙同杜拜接受訓練，後返新疆塔城探父母期間俾中國政府捉咗入新疆拘留營，原因係佢「曾經出國」。喺中國大陸嘅新聞網站入面，則稱佢係「因為傷病同一啲場外嘅因素，莫名其妙嘅『消失』咗」。佢被監禁11個月後，喺2019年2月獲釋，並被租借至陝西長安競技足球會。

## 攷

## 出面網頁
* 
*
粗糙數

*k*-**粗糙數**係由數學家Finch喺2001年同2003年所定義嘅，係指一個正整數嘅質因數都大過或等於*k*。例如所有嘅整數都係2-粗糙數，每一個奇數都係3-粗糙數，每一個和1或5同餘模6嘅整數都係5-粗糙數。

另一個類似嘅概念係光滑數，k-光滑數係指一個正整數嘅質因數都細過或等於*k*，一個整數可以既唔係k-粗糙數，亦唔係k-光滑數，例如21&nbsp;=&nbsp;3×7，因為21有質因數7大過5，因此唔係5-光滑數，21有質因數3細個5，因此21亦唔係5-粗糙數，66&nbsp;=&nbsp;2×3×11，因為66有質因數11大過7，因此唔係7-光滑數，66有質因數2、3細過7，因此66亦唔係7-粗糙數。

## 睇埋
* 光滑數

## 參考
* 
* Finch's definition from Number Theory Archives
中心六邊形數

**中心六邊形數**（Centered hexagonal number，或直接叫hex number）系以點表示，可圍繞中心啲排成正六邊形嘅有形數。第n個中心六邊形數為1+3n(n-1)。

中心六邊形數常見於喺包裝圓柱形物件，因為果個系平面上排圓形最省空間嘅排法，因為6系二維嘅。

首n個中心六邊形數之和系n嘅立方，因此，中心六角錐數和立方數系相同嘅數，但顯示成唔同嘅形狀。從另一個角度嚟睇，中心六邊形數就系兩個立方數之差。

質中心六邊形數同時系立方質數。

中心六邊形數為1，7，19，37，61，91，127，169，217，271...（）

其中91, 8911, 873181等數不但只系中心六邊形數，而且系三角形數（其後嘅數都十分大，而其中嘅91仲系四角錐數）。而169及32761則同時系中心六邊形數和平方數。
克山病

**克山病**（）係種充血性嘅心肌病，病因在於身體缺硒加之感染咗確沙奇病毒（Coxsackievirus）嘅突變株。病名出於佢喺1935年首次發現喺中國東北黑龍江省嘅克山縣。後尾發現呢隻病喺中國廣泛發作，發病區似條闊帶噉從東北延伸到西南，主要流行喺荒山、高原、草原，呢啲地帶嘅泥土中都欠缺硒元素。隻病喺1960年代到1970年代間最流行，令數千人冇命。

克山病幾攞命，女人高發過男人，尤其係育齡婦女、細路，佢嘅病徵係心肌變質、壞死、纖維化，心臟擴張充血，結果心臟衰竭併發肺水腫。因爲佢發作喺缺硒地區，所以又叫，隨住中國大陸改革開放，居民嘅生活水平提高、同埋醫療進步，啲人攝取到充足嘅硒，1980年代以後呢隻病就近乎消失咗。克山病唔係中國獨有，北韓同日本都有過呢隻病嘅報導。

克山病同確沙奇B型病毒有關。目前研究表明，缺硒會導致確沙奇病毒中嘅高毒力株變成病毒羣落中嘅主要品種，但現時未清楚當中嘅病毒篩選機制。

## 攷

類:病
黃文志

**黃文志**（）係台灣嘅政治人物，民進黨黨員，第3屆高雄市議員。

## 出面網頁
* 
* http://cissearch.kcc.gov.tw/Frame_Councilor.aspx?cname=黃文志
G20 Free Hong Kong集會

**G20 Free Hong Kong集會**，係民間人權陣線响2019年6月26號搞嘅反對逃犯條例修訂草案公眾集會。主辦單位希望襯G20峰會前夕令各國關注香港嘅情況。集會响嗰晚8點响中環愛丁堡廣場搞，主辦單位無正式統計參加人數，估計有幾萬，而警方就話高峰期有2萬人。

## 睇埋
*反逃犯條例修訂運動
耶穌真係落咗嚟

《**耶穌真係落咗嚟**》（；）係套2019年日本電影，由奧山大史執導，佐藤結良、大熊理樹、查德穆朗主演。

## 譯名
香港譯名本嚟叫《**小小小耶穌**》，靈感可能譯自1980年代港產片《小小小警察》。到2019年6月底準備緊上畫嗰陣，香港譯名改用《**耶穌真係落咗嚟**》，個名相信啟發自6月12號反逃犯條例衝突入面有警官同喺現場嘅牧師講咗句「叫你耶穌落嚟見我哋」。

## 故事簡介
主角本嚟無宗教信仰，但被送咗入基督教學校讀書，正當佢唔知點算好嗰陣，有個迷你版耶穌忽然顯靈……

## 演員
*佐藤結良
*大熊理樹
*查德穆朗

## 出面網頁
*
高合成數

**高合成數**指一類整數，任何細過佢嘅自然數嘅因子數目都少過呢個數嘅因子數目。

最細嘅20個高合成數為：

高合成數有無限個。證明呢點，可用反證法。假設n係最大嘅高度合成數。顯然2n有因子多過n，所以2n係更大嘅高合成數，矛盾，故此高度合成數有無限個。

大過6嘅高合成數亦係豐數。

呢啲數常見於量度系統，喺工程設計亦很常用，因為佢哋喺分數計算嘅時候好方便。

若 Q(x) 表示所有小於或等於 x 嘅高度合成數嘅數目，就存在兩個都大於 1 嘅常數a,b，使得∶
:\ln(x)^a \le Q(x) \le \ln(x)^b \, .

## 出面網頁
* 
* Algorithm for computing Highly Composite Numbers
* First 10000 Highly Composite Numbers
*  Achim Flammenkamp, First 779674 HCN with sigma,tau,factors
* Online Highly Composite Numbers Calculator
相對市場佔有率

**相對市場佔有率**係一個用來比較企業同業界最強競爭者，從而衡量自己市場實力同鑒定改善機會嘅一個指標，係一個屬於市場行銷方面嘅關鍵績效指標（Key performance indicator，KPI）。

## 計算方法
相對市場佔有率 = 企業嘅市場佔有率／最大競爭對手嘅市場佔有率 x 100%

佔有率可以用銷售額或者銷售量計算。對手嘅數據一般可以喺年報或者市場調查度搵到。

## 參考
* 《Key Performance Indicators》，作者 Bernard Marr，Pearson出版，ISBN 978-0-273-75011-6

分類:企業
珠爾多河

**珠爾多河**（；，義「孖埗」；普通話拼音：Zhū'ěrduō Hé；），係位於中國東北吉林嘅河，全域喺延邊朝鮮族自治州嘅敦化市。

## 地理
珠爾多河發源喺額穆北部嘅老爺嶺南麓，嗰度埋近吉林同黑龍江嘅省界，係張廣才嶺嘅西南部，越過山就係黑龍江省嘅海林同五常。條河先係向西南，然後轉東南，再向南偏西，喺珠爾多河村南邊匯入右岸嘅意氣松河，然後轉向東南，喺額穆鎮墟嘅南邊匯入左岸嘅額穆索河，又喺東南部匯入右岸嘅威虎河，然後東偏南噉流到丹北村嘅西北面，喺嗰度南流注入牡丹江，河口喺黑石鄉嘅丹南村西部；佢係牡丹江嘅左岸支流。

條河長105公里，又話係長80.1公里，流域面積1750平方公里，平均比降3%，年均流量8.08億立方米，按每秒計嘅流量有25.62立方米。

珠爾多河嘅流域多數係黃泥河國家級自然保護區，保存住完整嘅原生植被、以及豐富嘅生物羣落。清代時，吉林貢納畀清室嘅貢品多數由呢度額穆索羅嘅打牲烏拉採集。除咗自然保護區，條河嘅下游臨近河口一帶嘅平原如今都開拓成耕地。

## 名
呢度係牡丹江流域嘅一部分，個流域作爲滿洲族嘅祖地，好多地名其實係滿文名。珠爾多河嘅滿文全名叫（Juru Dogon Bira），（juru）意思係「雙」，（dogon）意思係「渡口」，（bira）意思係「河」，合埋意思就係「孖渡河」。

漢文記載中，有多種滿洲轉音名：《欽定盛京通志》寫，《盛京、吉林、黑龍江等處標記戰績輿圖》寫，《水道提綱》寫，《吉林誌略》寫，《吉林通志》記（又寫**朱魯多觀**、**朱爾多轟**、**朱爾多河**），《吉林省分圖》寫**朱爾德河**（），《柳邊紀略》寫**朱侖多河**（）。中國大陸喺1981年地名普查時確定「珠爾多河」係標準地名。而珠爾多河村嘅村名就出自佢喺呢條河嘅河邊。

條河因爲全域都喺朝鮮族自治地方，所以有中國朝鮮文官名：。

## 註

## 攷

類:吉林地理
類:延邊
Bristol L型

**Bristol L型**係英國Bristol出嘅一款前置引擎單層巴士同客車底盤，1937年亮相。佢取代咗原有嘅Bristol H型同埋J型單層巴士。

## 生產史
L型同H型、J型嘅最大唔同在於副波箱改為緊貼住引擎，跟返市場上第二啲單層巴士大隊。而引擎亦唔似得H型同J型噉樣有配過汽油引擎，佢初時可以配吉拿4LW、5LW或者6LW柴油引擎，車型代號分別係**L4G**、**L5G**同埋**L6G**。巴士尺寸跟隨嗰時嘅限制，長27呎半，闊7呎半。

Bristol L型自投產初期就已經俾Bristol母公司Tilling Group旗下嘅多間巴士公司引入，而一啲Tilling Group以外嘅巴士公司都有買，可以配唔同廠嘅巴士或客車車身。1940年二次大戰初期，Bristol接到政府軍需部（Ministry of Supply）指示停產巴士。到咗1941年，巴士生產商獲准繼續生產手頭上未完成嘅巴士，呢啲獲「解凍」（Unfrozen）嘅巴士，由戰時運輸部（Ministry of War Transport）分配畀有需要嘅巴士公司，當中排最後嗰兩架係用發生爐煤氣（Producer gas）去驅動吉拿6LW引擎。

二次大戰過後嘅1946年，Bristol L型恢復生產，除咗多咗AEC A202（車型代號**L6A**）同埋Bristol AVW（車型代號**L6B**）引擎嘅選擇之外，亦轉咗用新嘅引擎散熱水箱，安裝位置比起舊款嘅低，後面嘅引擎蓋亦同樣得以降低。除咗英國本土之外，L型巴士亦有出口去南非同埋印度，由於南非對巴士嘅尺寸限制寬鬆過英國，嗰頭嘅巴士公司引入嘅L型巴士有長30呎闊7呎半（車型代號**LL5G**或**LL6G**）同埋長30呎闊8呎（車型代號**LWL6G**）版本。到1950年英國將單層巴士尺寸放寬至長30呎闊8呎，英國嘅巴士公司至可以引入30呎長嘅L型巴士，並出現車型代號**LL6B**、**LWL5G**同埋**LWL6B**嘅版本。

1948年，Tilling Group嘅巴士業務俾英國政府收購，撥入British Transport Commission。Bristol成為國營機構之後，只可以賣巴士畀英國本土嘅國營巴士公司。賣畀非國營巴士公司嘅Bristol L型喺1952年或之前出廠；而原屬Tilling Group嘅巴士公司將Bristol L型列為標準，往後嘅Bristol L型巴士都係佢哋買嘅。

## 停產
1948年，Bristol喺商用車展展出咗可以配單層或雙層巴士車身嘅M型巴士，但係冇投產到。1950年代，中置引擎單層巴士成為市場主流，令前置引擎嘅L型銷量下跌。Bristol L型喺1954年停產，比雙層嘅Bristol K型嚟得早，由Bristol LS取代。

## 參考
*

## 出面網頁

* The Bristol L Web Site
虛幻優越感

**虛幻優越感**（**illusory superiority**）喺心理學上指人類傾向覺得自己（喺智能等各方面）係好過平均嘅，例如一個投資者喺評估自己嘅投資能力嗰時可能會因為淨係留意自己嘅成功紀錄，忽略自己嘅失敗紀錄，高估自己嘅投資能力。

## 參考
點指兵兵

**點指兵兵**係一種兵捉賊遊戲。

## 玩法
大家伸隻手出嚟，一隻疊一隻，捉住下面隻手指公，由最上面嗰隻手開始向下數：「點指兵兵點著誰人做大兵」，數到做「兵」嗰隻手，嗰個就做「兵」，嗰隻手拎走，跟住再由最下面嗰隻手數返上去 ：「點指賊賊點著誰人做大賊」，數到做「賊」嗰隻手，嗰個就做「賊」，一樣嗰隻手拎走。最後剩低兩隻手，就會「上兵、下賊」。分咗一隊「兵」、一隊「賊」之後，做「賊」嘅走先，做「兵」嘅數十聲，之後做「兵」嘅去捉做「賊」嘅。

## 引伸用途
有啲人想響幾樣嘢當中隨機揀一樣嗰陣，就會講「點指兵兵點著誰人做大兵」，每講一個字就指去下一個，講完指到邊個就揀嗰個。
馬利蘭大學

**馬利蘭大學**（，縮寫**UMD**或**UMCP**）係美國馬利蘭省1856年創立嘅一間公立大學。學校喺華盛頓特區東北邊嘅公園市（College Park），首府環綫之內。學校嘅吉祥物係金剛背泥龜，名Testudo，喺學校嘅McKeldin圖書館前邊擺咗佢嘅雕像。學生有考試前去探下Testudo嘅傳統，以求好運。

## 出面網頁
*
實地實驗

**實地實驗**（）係實驗一種，即係喺現實環境入面做操作以及睇吓個操作會造成乜嘢結果，喺經濟學同社會學等嘅社會科學裏面零舍常用。
## 概論

科學好講求研究嘅結果要可以**普遍化**（generalizable）－做科研嘅人會希望自己嘅理論能夠解釋到嗮研究緊嘅嗰類現象；舉個簡單例子，想像有位經濟學家想研究廣告（IV）會點左右人喺使錢嗰陣嘅決策（DV），佢正路會希望建立個理論模型解釋力勁到可以解釋到嗮
#人喺實驗室入面展現嘅使錢決策；同埋
#人喺實驗室以外展現嘅使錢決策；
佢跟住就要做實驗驗證啲假說，如果發覺佢個理論能夠持續噉做出準確預測，佢就有理據話佢個理論係掂嘅（科學方法）；問題係，如果佢啲實驗冚唪唥都淨係喺實驗室入面做嘅，佢啲同行就會有噉嘅疑問：

於是科學界就有咗實地實驗嘅諗頭－位經濟學家可以試吓（例如）搵兩間各條件相約嘅百貨公司（一個實驗室以外嘅環境），喺百貨公司 A 度落廣告，同時減少百貨公司 B 嘅廣告量，睇吓噉做（IV）會點樣改變啲人客嘅使錢方式（DV）。
## 爭議

喺廿一世紀初嘅科學上，實地實驗有唔少爭議性：一方面，有好多社科（對人類行為嘅研究）嘅研究者都覺得，實地實驗可以達致實驗室做唔到嘅「自然度」－佢哋覺得實驗室嘅環境太唔自然，會搞到受試者展現出喺正常情況下唔會展現嘅行為；另一方面，又有好多研究者嫌實地實驗唔夠受控－好似係上述嘅百貨公司實驗噉，要搵兩間喺各因素上完全一樣嘅百貨公司係冇可能咁滯，但如果嗰兩間百貨公司喺某啲因素（例如大細或者地區）上唔完全一樣，第啲研究者就有理由質疑場實驗嘅結果係咪受咗呢啲唔一樣嘅因素干擾（兩者之間喺 DV 上有差異唔係因為 IV 操作，而係因為呢啲原先就唔一樣嘅條件嘅影響）。一般嚟講，社科研究者會考慮到雙方嘅道理，並且追求：

－如果嗰位經濟學家發現：
*喺實驗室入面，睇廣告會令人多咗衝動買嘢；而且
*喺實地實驗入面，睇廣告都係會令人多咗衝動買嘢；
噉就最支撐到「睇廣告會令人多咗衝動買嘢」嘅假說。

## 睇埋
*實驗
*實驗設計

## 引述
有限理性

**有限理性**（ | ），或者叫**受限理性**，係行為經濟學當中最根基嘅概念。呢個概念由美國經濟學家兼認知心理學家赫伯特·亞歷山大·西蒙提出，係基於對生理學及心理學層面嘅思考，對於傳統經濟理論所提出嘅修正。根據有限理性嘅原則，人類理論上可以係理性嘅決策者，但係佢哋喺運算能力、資訊、時間、同記憶等嘅因素上受到限制，所以好多時都唔能夠做完全理性嘅決策。

例如假想有個人，佢想用手頭上嘅錢最大噉滿足自己嘅慾望，喺完美理性嘅情況下，佢會集中淨係諗應該點樣用手上嘅資源達到「最大噉滿足自己慾望」呢個目的，忽略嗮第啲嘢，而且完美噉清楚知道每個可能選項有幾能夠滿足自己慾望，跟住就作出能夠令「自己慾望得到滿足」（假設佢有個方法量度呢個變數）最大化嘅決策；而喺有限理性嘅情況下，經濟學家依然會想分析呢個人點樣用手上資源最大噉達到自己慾望，但會考慮有啲乜嘢因素可能搞到佢做唔到完美理性嘅決策－比如話，可能嘅使錢方案多得滯搞到個人唔可以冚唪唥考慮嗮（運算能力不足），又或者嗰個人未必知道嗮所有可能嘅選擇（資訊不足），又或者佢唔夠時間做噉大量嘅運算（時間不足）等等。總括嚟講，行為經濟學研究嘗試建基於假設咗「人類係理性」嘅古典經濟理論，跟住喺呢啲理論模型之上加入對「人類所面對嘅限制」嘅考量，務求創造出更加準確噉描述人類決策嘅理論模型。

## 起源

有限理性呢個概念係赫伯特·亞歷山大·西蒙（Herbert Alexander Simon）所建立嘅。佢提出，大部人祇係得局部理性，而佢哋做嘢嗰陣係唔理性。喺佢一連串嘅著作當中，西蒙列明出，有限理性嘅個體喺運算同解複雜嘅問題以及處理訊息（包括接收、儲存、搵同傳遞訊息等嘅工作）上係受到某啲限制嘅。另外，佢亦都描述咗「古典」嘅理性決策模型可以用乜嘢方法改，令到個模型更加準確噉描述到現實，包括：
*限制效用（utility）函數嘅類型；
*指出要搜集同運算訊息係有代價嘅；
*效用函數可能包括「向量」或者「價值多元化」。

西蒙主張，現實世界嘅經濟個體係使用捷思法（一啲認知上嘅捷徑）嚟做決策，而唔係使用嚴謹嘅優化規則嘅。而佢哋（啲經濟個體）之所以噉做，係因為佢哋身處嘅情況好複雜，而且佢哋冇能力處理同計算嗮所有可能行動嘅效益。要對一個經濟決定作完全理性嘅決策（即係考慮嗮所有可能方案同計算嗮所有方案嘅效益）好多時要負出好大嘅代價，而且佢哋同時要進行好多經濟活動同決策，例：一個人去買餸可以做試做完美理性嘅決策（好似係去嗮全香港所有超市格價），但噉做會好嘥時間同精神，而且佢可能仲有第啲經濟決策要操心（好似係諗屋企嘅財政），所以最後選擇用一啲簡單嘅捷思法嚟買餸慳時間精神（「去離屋企最近嗰間超市買餸」就算）。

## 例子

喺經濟學上不嬲都有用博弈論嚟分析經濟決策者之間嘅博弈：博弈論提供咗一個數學基礎俾工業組織，等佢哋可以用數學模型模擬（例如）公司點樣做決策嘗試令自己嘅利益最大化，做買賣、同員工傾人工、講數、同設計合約等嘅過程都可以用博弈論嚟模擬。

舉個簡單嘅例子說明，想像家吓有兩間公司，叫公司 1（firm 1）同公司 2（firm 2），喺度鬥爭一個市場嘅買家，每間公司都有兩個選擇，一係揀「進入市場」（entry，簡稱「E」），一係揀「遲啲先進入市場」（delay entry，簡稱「DE」）。喺呢個個案之下，如果兩間同時進入市場嘅話，佢哋都會各自損失 4,000,000 文嘅盈利；而如果公司 1 而家進入市場，而公司 2 揀遲啲先入，噉公司 1 會得到 6,000,000 文嘅盈利，而公司 2 乜嘢都得唔到；淨低嘅情況可以睇圖 1。喺呢個形勢之下，對於公司 1 嚟講，揀 DE 嘅話實蝕，相比之下，佢揀 E 嘅話至少會蝕少啲，甚至有機會賺（如果公司 2 揀 DE 嘅話），同時，就算公司 2 知道呢一點，佢可能都會因為唔想蝕 4,000,000 而焗住去揀 DE。如果係噉，最後結果會係公司 1 賺 6,000,000，而公司 2 冇得益冇損失。有咗呢個模型模擬兩個公司之間嘅交鋒，一個經濟學家跟手可以模擬（例如）成個經濟體內部嘅眾公司彼此之間嘅交鋒，再睇吓（假設啲公司冚唪唥都係會揀令自己盈利最大化嘅選擇）佢哋最後邊個會係贏家。

上述呢個模型係假設咗兩間公司都係理性嘅決策者：一個典型嘅新古典經濟學家好可能做完上述嘅分析就收工，諗住呢個高度理想化嘅模型充分噉模擬到現實，但一個行為經濟學家仲會思考到底兩間公司係咪真係理性嘅決策者（通常都唔係），而如果唔係，佢哋喺邊方面唔似理性嘅決策者－兩間公司可能唔能夠喺複雜嘅市場環境下計出每個選項嘅得失（運算能力不足），又或者可能情報上有失誤（資訊不足），又或者可能因為某啲原因而焗住要倉猝做決策（時間不足），跟住個行為經濟學家仲會諗吓，「兩間公司唔理性嘅地方」會點樣影響佢哋嘅行為（佢哋以乜嘢方式偏離理性模型），再按此執靚個模型，務求最後嗰個模型更加能夠描述同預測現實世界嘅現象。

## 同行為經濟學嘅啦掕

有限理性嘅概念係行為經濟學呢個經濟學子領域嘅根基，指人類可以係理性嘅決策者，但係佢哋喺運算能力、資訊、時間、同記憶等嘅因素上受到限制，所以好多時都唔能夠做完全理性嘅決策－呢點相對於好多時假設人類係完全理性嘅古典經濟學。例如假想有個人，佢想用手頭上嘅錢最大噉滿足自己嘅慾望，喺完美理性嘅情況下，佢會集中淨係諗應該點樣用手上嘅資源達到「最大噉滿足自己慾望」呢個目的，忽略嗮第啲嘢，而且完美噉清楚知道每個可能選項有幾能夠滿足自己慾望，跟住就作出能夠令「自己慾望得到滿足」（假設佢有個方法量度呢個變數）最大化嘅決策；而喺有限理性嘅情況下，經濟學家依然會想分析呢個人點樣用手上資源最大噉達到自己慾望，但會考慮有啲乜嘢因素可能搞到佢做唔到完美理性嘅決策－比如話，可能嘅使錢方案多得滯搞到個人唔可以冚唪唥考慮嗮（運算能力不足），又或者嗰個人未必知道嗮所有可能嘅選擇（資訊不足），又或者佢唔夠時間做噉大量嘅運算（時間不足）等等。總括嚟講，行為經濟學研究嘗試建基於假設咗「人類係理性」嘅古典經濟理論，跟住喺呢啲理論模型之上加入對「人類所面對嘅限制」嘅考量，務求創造出更加準確噉描述人類決策嘅理論模型。

## 睇埋
*分析癱瘓
*複雜系統
*賭徒謬論
*不充分決定論

## 引咗
50日背遊中美

《**50號背遊中美**》（）係香港電視廣播有限公司嘅遊埠節目，屬「背遊」系列嘅第一季作品，由梁彥宗做主持，孭住背囊去睇中美洲嘅伯利茲、危地馬拉、薩爾瓦多、洪都拉斯、尼加拉瓜、哥斯達黎加同巴拿馬七國。節目喺2016年3月12號到6月25號香港時間逢禮拜六20:30到21:00喺J2播。

## 每集內容

## 睇埋
*《背遊中亞》
*《背遊摩洛哥》
*《背遊南美的北邊》

## 出面網頁
*背遊南美的北邊 - 主頁 - tvb.com
小小姑娘

《**小小姑娘**》係一首廣東話兒歌，係美國民謠《**Oh My Darling, Clementine**》三個較知名嘅粵語版之一（另外兩首為1930年《壽仔拍拖》同埋1987年《讀書的原因》）。

## 歌詞
### 原本版 (英文)
In a cavern, in a canyon

Excavating for a mine

Dwelt a miner, Forty-niner

And his daughter Clementine

*[副歌:*

*Oh my darling, oh my darling*

*Oh my darling Clementine*

*You are lost and gone forever*

*Dreadful sorry Clementine]*

Light she was and like a fairy

And her shoes were number nine

Herring boxes, Without topses

Sandals were for Clementine

*[副歌]*

Drove she ducklings to the water

Every morning just at nine

Hit her foot, Against a splinter

Fell into the foaming brine

*[副歌]*

Ruby lips above the water

Blowing bubbles soft and fine

But alas I was no swimmer

So I lost my Clementine

*[副歌]*

How I missed her, how I missed her

How I missed my Clementine

Till I kissed her little sister

And forgot my Clementine

*[副歌]*
### 粵語版
小小姑娘清早起床

提着花籃上市場

穿過大街走進小巷

賣花賣花聲聲唱

花兒雖美花兒雖香

沒有人買怎麼樣

滿滿花籃空空小囊

怎麼回去見爹娘

### 惡搞版
聖誕老人終身監禁

騎隻鹿仔去殺人

見到美女剝衫剝褲

見到超人賣底褲
溫情效應

**溫情效應**（ ）係行為經濟學上一個概念，用嚟解釋人類點解有陣時會做一啲對自己嚟講無利可圖嘅利他行為。根據溫情效應嘅理論模型，人類喺覺得自己成功噉幫到身邊嘅人嗰陣，都會感受到一股喜悅同滿足嘅情緒。呢股情緒就係所謂嘅**溫情**，會令到幫人嗰個人覺得舒服。

人會因為想覺得舒服而作出引起呢股情緒嘅利他行為，而且研究發現，就算嗰個人嘅利他行為實際上唔係真係幫到人，又或者俾唔到乜嘢錢財上嘅得益佢自己，呢股溫情力量依然足以引起利他行為。

## 背景概念

溫情效應嘅諗頭相對於廿世紀上半期主導經濟學界嘅新古典經濟學對人性嘅假設：新古典經濟學好多時都假設咗人類係完全自私自利嘅；而喺溫情效應嘅理論模型當中，多數人類查實都屬於**不純粹利他**嘅－同時出於自私嘅慾望（想自我感覺良好）同真正無私嘅慾望先至做出利他行為嘅。溫情效應嘅概念可以用嚟解釋點解人類會肯做出捐錢或者做義工等嘅利他行為，幫手了解佢哋點解會將自己嘅資源分配去一啲唔會直接滿足自己慾望或者為自己帶嚟更大利益嘅行動嗰度。

## 誘因相關

溫情效應可以係一種有效嘅動力來源，但用錢等嘅外在誘因可以令到溫情效應失效：喺機制設計等嘅領域上，經濟學家會想運用有技巧噉設下嘅政策，引誘人做出經濟學家想佢哋做嘅行為。機制設計上成日會用錢等嘅外在誘因－簡單嘅例子有設低一啲罰款，每次有人做出某個違法行為就罰若干量嘅錢，等人有誘因守法律。但有廿一世紀嘅行為經濟學家指出，廿世紀嘅機制設計成日假設咗外在誘因同內在誘因（溫情效應等）係互相獨立嘅（**可分離假設**），但打後嘅研究說明咗，用外在誘因往往會搞到人嘅內在誘因（溫情效應）下跌，即係：

:v = a_i(v_i + \lambda s)

想像一個環境，有若干個人，每個人可以選擇貢獻一啲嘢，如果一個人選擇貢獻，佢會因為溫情效應等嘅原因得到 v_i 噉多嘅滿足感，s 係佢此舉帶嚟嘅金錢收益，而佢最後得到嘅滿足感價值係 v。如果家陣有個經濟家負責制定政策，佢制定，每次一個人作出貢獻會得到 s 噉多嘅獎金；如果可分離假設係真，s 唔會影響 v 嘅值（\lambda = 0），但現實嘅研究表明咗，\lambda 嘅數值係負數－當一個人發現作出貢獻會得到獎金嗰陣，佢往往會開始變得功利，令到佢唔再為滿足感做貢獻。

## 應用例子
小額貸款係指細額嘅個人信用貸款，好多時係由一啲收入唔高，還錢能力未必好強嘅人借嘅，但呢啲小額貸款好多時都能夠幫到呢啲人創業，幫到佢哋脫貧。有行為經濟學家就嘗試用溫情效應嚟分析小額借貸嘅現象：佢哋作咗個假說，估啲人之所以肯借呢啲小額貸款俾冇乜錢嘅創業家，唔係因為預期有乜嘢回報（呢啲創業家賺錢能力唔高），而係因為借呢啲錢俾到佢哋「幫到人」嘅滿足感，而且因為小額借貸借嘅錢量比較少，所以溫情效應能夠左右啲人借細額錢嘅意慾；跟住佢哋就諗，如果上述嘅假說係正確嘅，噉呢啲借小額信貸嘅人喺借錢嗰陣同人講自己幾有需要理應會令到啲借貸人更加有意願借錢；研究結果發現，呢個假說受到支持－啲人借小額貸款似乎真係局部出於溫情效應嘅作用。

## 詞彙嗌法
**溫情效應**
*

**不純粹利他**
*

**可分離假設**
*

**新古典經濟學**
*

## 睇埋
*道德心理學
*利他行為
*有限理性

## 參考

*Diamond, Peter; Vartiainen, Hannu (2012). "Models Involving 'Warm Glow'". *Behavioral Economics and Its Applications*. Princeton University Press. pp. 62–65. ISBN 978-1-4008-2914-9.
*Andreoni, James (2006). "Philanthropy". In Kolm, Serge-Christophe; Ythier, Jean Mercier (eds.). *Handbook of the Economics of Giving, Altruism and Reciprocity: Applications*. Elsevier. pp. 1202–1223. ISBN 978-0-444-52145-3.
*Reeson, A. F., & Tisdell, J. G. (2008). Institutions, motivations and public goods: An experimental test of motivational crowding (PDF). *Journal of Economic Behavior & Organization*, 68(1), 273-281.

## 引咗
李倫

**李倫**（）係中國人民解放軍將領同中將。佢係李克農個仔。

## 生平
李倫1927年喺安徽省巢縣出世，1939年參加八路軍，1941年起先後入延安自然科學院（依家嘅北京理工大學）、抗日軍政大學、炮兵學校學習，1945年加入中國共產黨。曾任晉綏軍區司令部參謀、華東野戰軍副營長、第三野戰軍營長，參加過濟南、淮海、渡江等戰役。建國後歷任團副參謀長，中央軍委運輸司令部科長，總參謀部軍事交通部科學研究室主任、訓練處副處長，總後勤部運輸部處長，總後勤部軍事交通部副部長、部長。1986年後任解放軍後勤學院院長，中國人民解放軍總後勤部副部長、總後黨委委員。係中共十三、十四大代表，第七屆全國人大代表，第八屆全國人大常委（解放軍）、財經委員會委員。

1988年，授予中國人民解放軍中將，曾經擔任總後勤部副部長。

2019年6月25號凌晨喺北京逝世，享年92歲。

## 參考

類:全國人大代表
類:中華人民共和國軍人
類:中國共產黨員
類:安徽人
展望理論

**展望理論**（；），又或者叫**前景理論**，係一個行為經濟學嘅理論模型，用嚟模擬人類點樣喺有風險嘅情況下做決策。呢套理論有別於廿世紀初嘅經濟學理論，唔會好似舊時嘅理論噉將人想像成完美理性嘅決策者。

展望理論提到，現實決策會受到各種心理因素影響，會出現損失規避等嘅幾種偏向：損失規避意思係話人類怕失去某啲嘢，多過期待獲得同等份量嘅利益，即係會（例如）討厭蝕二百文多過鍾意賺二百文；呢啲噉嘅傾向令到人類對效益嘅判斷出現偏差，做唔到舊時經濟學理論講嘅完美決策。

展望理論仲有將決策分為兩個階段：
*喺**編輯**階段，個人會按佢腦內嘅思考捷徑嚟大約估計每個選項嘅效益，再喺腦內將啲選項按效益幾高嚟排好，佢仲會揀其中一個選項做對照點，並且將好過嗰個選項嘅當做得益，差過嗰個選項嘅當做損失。
*喺**評估**階段，個人會好似計咗個效益值出嚟噉作出決策，揀效益最大嗰個選項。
展望理論提到好幾個重要概念，詳述人類嘅決策係點樣受主觀認知因素影響嘅。喺金融同營銷等嘅領域當中，展望理論相關嘅概念都可以用嚟左右人嘅行為。

## 原版諗頭

喺一九一七年，以色列心理學家，丹尼·加利曼同阿摩司·特沃斯基發表咗一篇題為《展望理論：分析風險之下嘅決策》嘅論文，喺篇文入便總括咗一系列嘅證據，批評當時經濟學家成日用嘅預期效用理論，並且提出咗一套新理論（**展望理論**）主張佢哋呢套新諗法更加能夠解釋人類嘅決策。

首先，想像有個人喺度賭錢，場賭局係
:(x_{-m}, p_{-m} ; x_{-m + 1}, p_{-m+1}; ... x_0, p_0; ... x_{n-1}, p_{n-1}; x_n, p_n)
當中每對數值表示「有 p 咁高嘅機率贏到 x 咁多錢」。如果信預期效用理論講嗰套，決策者心目中場賭局嘅價值會係
:\sum_{i=-m}^n p_i U(C + x_i)
當中 C 係佢現有嘅財富量，而 U() 係一個效益函數，數值隨 x 而上升而且係個凹函數（升得越嚟越慢）。相比之下，喺**累積展望理論**之下，決策者心目中場賭局嘅價值就會係
:\sum_{i=-m}^n \pi_i v(x_i)
當中 v() 係價值函數，而 \pi_i 反映緊**選項加權**。呢個模型包含咗展望理論嘅四個要素：
#參考依賴：根據展望理論，人類諗一件事有幾著數嗰陣，會攞某一點做**對照點**（又叫**參考點**），再從而計得益同損失，得益或者損失會反映响效益值之上；响呢個模型下，對照點並非係個人已有幾多財富——新嗰條式並唔包括 C 。
#損失規避：v() 會捕捉到損失規避嘅現象——損失規避講緊人類有種傾向，想避免損失多過想得到同等數值嘅得益，即係話佢哋硬係會（例如）覺得蝕 20 文慘嘅程度大過賺 20 文開心嘅程度。
#**敏感度消退**：損失或者得益嘅數值愈大，得失數值變化嘅影響就愈細，例如賺 100 文同賺 200 文之間喺主觀得失可以有明顯差異，但係賺 2,100 文同賺 2,200 文之間嘅主觀得失可能冇咁大差異；即係話隨住得失數值變大，決策者對得失數值嘅變化開始唔多**敏感**。
#**機會率加權**：根據呢個諗法，人類判斷得失嗰陣靠嘅唔係客觀嘅機會率，而係一個扭曲咗嘅主觀機會率 \pi_i。有關主觀機率可以點樣扭曲法，可以睇吓賭徒謬論等嘅概念。
就算到咗廿一世紀初，經濟學家仲有繼續嘗試改進呢個理論模型。

及後經濟學家做咗一連串實驗：佢哋用咗好多實驗室以外嘅地方做研究場所（實地實驗），例如係睇人類喺遊戲節目當中嘅決策噉；而且佢哋唔單只有攞歐美地區嘅人做研究對象，有分析（例如）嚟自中國嘅人嘅決策；而且仲有證據指出，就算係經驗老到嘅決策者——例如係投資老手做投資方面嘅決策 ——佢哋嘅行為都可以用展望理論描述。

## 應用例子

加利曼同特沃斯基用咗彩券同保險做例子：一個人買彩券，反映佢中意有 0.0001% 機會賺 5,000 文，多過中意包保賺 5 文，而一個人買保險，反映佢中意包保蝕 5 文，多過中意有 0.0001% 機會蝕 5,000 文；根據兩位心理學家嘅睇法，人類對事件嘅發生機率有誤判（\pi_i 講緊嘅嘢）。

展望理論嘗試做嘅係解釋人類點樣做決策。因此，假如有人嘗試影響其他人做決策，佢可以靠呢套理論嚟預測對方會對佢嘅行動有咩反應。假想有一個理財顧問阿明，佢想引佢個客買某隻互惠基金，阿明要做嘅嘢係要令到個互惠基金睇落好有著數，而且喺個客心目中著數程度唔合比例咁大。假設阿明唔會講大話，只會講出真確嘅資訊，佢有以下兩種方法可以 sell 個基金：
#「喺過去兩年，個基金平均回報有 11% 咁多。」
#「喺過去十年，個基金嘅回報高過平均，但係喺過去嗰年，佢喺度跌緊。」
展望理論預測，講法 1 會比較有效，原因簡化講係佢唔會提可能損失，而講法 2 會提到得益又會提到損失（睇返損失規避）。

## 理論問題
到咗廿一世紀初，展望理論依然有唔少問題。

加利曼同特沃斯基原先嗰篇論文受批評，話佢哋冇講明對照點要點樣決定。例如要分析一位投資者嘅決策，可能嘅對照點有：佢總體財富嘅升跌、佢手上所有證券嘅總體價值嘅升跌、或者某隻股票嘅升跌。有關對照點係點決定嘅，有一種見解認為，人類選擇對照點嗰陣靠嘅係實質得失同預期得期得失之間嘅差距——「基於近排嘅得失而形成嘅信念」。

損失規避亦都受到實驗證據挑戰：損失規避呢個假說可以分**強**同**弱**兩種，前者主張「人類做親決策，都一定有損失規避傾向」而後者就淨係主張「人喺好多時候都有損失規避傾向，經濟學家要諗吓人類喺乜嘢時候會有損失規避傾向」。响廿一世紀初，強嘅損失規避假說已經受嚴峻挑戰，噉係因為好多經濟實驗發現，人响好多情況下都唔會有損失規避嘅傾向，但係弱嘅損失規避假說依然受唔少學者採用。

## 可以睇吓
*決策理論
*框架效應
*Minimax
*最後通牒博弈
*滿足同最大式決策

## 註釋

## 詞彙
文中用咗嘅重要詞彙英文版：

## 引述
文中引用咗嘅來源：

## 外拎

* 心理學話你聽點解我哋驚「揀錯」，Medium
* 展望理論，**The Decision Lab**（直譯係**決策實驗室**）
立法會綜合大樓

**立法會綜合大樓**（）係香港立法會當今嘅會議場地，喺金鐘立法會道1號，隔籬係政府總部同行政長官辦公室，2011年啟用。

## 事件

2019年7月1號，有幾十位反修例運動示威者進入立法會綜合大樓。
行政長官辦公室 (樓)

**行政長官辦公室**（）係香港特別行政區行政長官辦公室嘅辦公大樓，喺金鐘添華道1號，隔籬係政府總部同立法會綜合大樓，2011年啟用。
定點法

**定點法**（）喺舞蹈上係做旋轉舞步嘅基本技巧，指個舞蹈員喺旋轉嗰陣，雙眼盡可能維持望同一個點：包括芭蕾舞在內嘅多種舞蹈都會要求舞蹈員做旋轉，而激得滯嘅旋轉有可能會搞到個舞蹈員頭暈；定點法就係一種喺旋轉當中用嘅技巧，涉及個舞蹈員特登將佢頭頸同身體其他部份轉速唔一致－
*喺啱啱開始旋轉嗰時，舞蹈員條頸以下嘅身體要加速，但頭同頸就要盡量唔好轉住繼續向住前面，
*然後等條頸以下嘅身體轉到咁上下，頭唔可以再向住前面，頭頸先至一嘢轉嗮大半個圈，再返去原初嘅位置。
即係話用咗定點法嘅話，個舞蹈員身體會以恆定嘅速度旋轉，而頭就大多數時間都向住同一個方向，等佢冇咁容易頭暈。喺練習定點法嗰陣，一個芭蕾舞學生通常會要自己一路練、一路望實埲牆上面嘅某一點，所以呢種技巧就有咗個名叫「定點法」。

## 芭蕾舞嘅使用

芭蕾舞成日會做旋轉動作，尤其係以下呢啲舞步：
***Piroutte**（腳尖旋轉）
***Chaînés**

## 註釋

## 攷
三姓橋站

**三姓橋站**喺台灣新竹市香山區元培街同縱貫線交叉點南側，係臺灣鐵路管理局縱貫線喺臺鐵捷運化計劃中新設嘅站，設喺縱貫線基隆起 111.2 km 度，離新竹站大概 4.8 km、香山站大概 3.2 km。本站規劃階段叫**南新竹車站**，正式起就改成而家個名。新竹市政府喺2011年6月完成都市計畫用地變更，2014年1月7號動工興建，喺2016年6月29號啟用。

「三姓橋」係當地地名。據當地傳說，清朝陳、許、曾三姓共十幾人，喺呢度同原住民發生衝突而遇害。後人建立祠堂合祀，叫三姓公、又叫做三聖公。

## 鐵路路線




## 攷
新市站

**新市站**喺臺南市新市區，係臺灣鐵路管理局縱貫線南段嘅鐵路車站，部份大臺南公車路線有行經呢度，喺站前設有公車轉運站。

## 鐵路路線




類:臺南鐵路站
P50

**P50** 係事件相關電位（event-related potential）嘅一種，出現喺接收到一個刺激（通常係一吓聲響）之後大約 50 至 60 毫秒，好多時出現喺顳葉（temporal lobe；主管聽覺嘅腦葉）嗰頭。對 P50 嘅研究好多時會視佢為代表感覺門控（sensory gating）嘅腦活動－感覺門控係指個腦有能力選擇性噉篩走一部份所收到嘅感覺訊息（例如係喺一個好多人好嘈嘅集會當中集中精神淨係聽身邊嗰個人講嘢），而如果一個受試者對於某一個聽覺刺激冇 P50 嘅反應，就表示佢個腦嘅感覺門控機制喺度發揮效用，令佢接收唔到嗰個刺激。

有研究顯示，P50 仲可以用嚟預測同診斷某啲心理病，例如係精神分裂症嘅患者就出現唔能夠正確噉做 P50 嘅現象（即係好多時會唔受控噉接收好多唔應該接收嘅刺激）。除咗精神分裂之外，外傷性腦損傷嘅病人、娛樂性用藥、同埋有創傷後心理壓力緊張症候群（PTSD）嘅病人都有 P50 失調嘅情況。

## 研究方法
喺神經科學當中，科學家多數係用*配對拍答測試*（paired click test）嚟研究 P50 嘅。配對拍答測試嘅步驟如下：個研究者會一路用腦電圖量度住受試者嘅腦電活動，要佢哋留心聽一個拍答聲，跟住再俾佢哋聽第一個聲，然後喺大約 500 毫秒之後俾佢哋聽第二個聲。一個年紀大過 4 個月嘅人類正常嚟講會對第二個聲 P50 反應弱啲（嗰個聲所引起嘅 P50 波幅會細啲）。「P50 壓抑」（P50 suppression）嘅數值就係「第二個聲所引起嘅 P50 波幅」除「第一個聲所引起嘅 P50 波幅」嘅百分比，反映咗個受試者喺聽到第一個聲之後感覺門控有幾強烈噉壓抑佢對第二個聲嘅反應，通常數係 80% 左右。

## 同病嘅啦掕
### 精神分裂
研究顯示，精神分裂嘅病人通常唔會有 P50 壓抑（對第二個聲嘅 P50 反應同對第一個聲嘅一樣），又或者反而對第一個聲有 P50 壓抑。有研究者指，呢種 P50 異常表示精神分裂症嘅患者會不自控噉去留意一啲正常人會忽略嘅刺激，解釋到點解佢哋成日都會有難集中精神或者感覺超負荷（sensory overload）嘅情況。

精神分裂當中嘅 P50 異常受遺傳因素影響：有研究發現，喺一個家庭入面，如果有個仔女有精神分裂，佢嘅父母（同冇仔女有精神分裂嘅父母相比）比較有可能會有 P50 壓抑異常（對第二個聲冇 P50 壓抑，又或者對第一個聲反而有 P50 壓抑），就算嗰位父母冇精神分裂都係噉。

## 睇埋
*事件相關電位
*腦電圖
*腦電波
*EEGLAB
*顳葉

## 攷
自控

**自控**（），意即**自我控制**，粵港地區嘅中文又叫**自制**，係指人控制自己行為嘅能力，明知有樣嘢（譬如係吸毒）做咗會有唔好嘅後果，有啲人能夠控制自己唔去做嗰樣嘢，有啲人做唔到，後者嘅自控能力比較弱。喺心理學上，自控包含個體有幾能夠對自己嘅衝動、情緒等即時反應作出調節，從而令自己嘅行為符合長遠目標或者社會期望。呢種能力係執行功能嘅一部分，涉及注意力分配、延遲滿足等嘅心理過程。

研究指，自控力強嘅人比較能夠抗拒短期誘惑，專注喺長遠利益之上，例如努力讀書、儲錢、戒煙或者維持健康習慣，因此，自控嘅能力對於達致人生目標嚟講不可或缺。

## 基本概念

自控呢個概念，可以用延遲滿足嚟思考。延遲滿足反映一個個體「抗拒誘惑」嘅能力。

延遲滿足可以用棉花糖實驗嘅方式嚟思考。綿花糖實驗做法係噉嘅：研究員俾一粒綿花糖（或者其他零食）畀一個四至六歲嘅小朋友，並且話佢知，如果佢可以等研究員離開一陣返嚟之前都唔食嗰粒綿花糖，就可以得到多一粒作為獎勵；但如果佢忍唔住食咗，就冇得再攞多。呢個實驗可以用嚟觀察細路仔做唔做到延遲滿足：結果顯示，有啲小朋友能夠忍得住、能夠轉移注意力（例如遮住自己對眼）同時有啲小朋友就好快就忍唔住食咗綿花糖。研究團隊之後仲追蹤咗呢班小朋友嘅成長情況，發現能夠等嘅小朋友，喺學業成績、社交能力、甚至健康狀況方面往後都表現得較好。

棉花糖實驗最後會得出一個數值 t －即係**個細路能夠忍到幾耐**。

## 相關腦區

前額皮層（PFC）係大腦皮層（哺乳類大腦最外面嗰浸神經組織）最近額頭嗰一橛，出嗮名專門幫手做一啲所謂嘅「高層」認知功能，例如係計劃同決策呀噉。

前額皮層嘅管控功能對衝動同自我控制嚟講好重要：有研究者試過一路用神經造影技術監察受試者嘅腦活動，一路要佢哋做延遲折扣決策，叫佢哋做若干次「喺一嚿細嘅短期得益同一嚿大嘅延遲得嗌之間二揀一」噉嘅決擇，發覺前額皮層某幾橛嘅活動同個體嘅 k 有顯著嘅相關，又同嚿延遲得益嘅量有正相關。

## 理論模型

## 睇埋
*上癮
*衝動
*個人理財

## 引咗
數據探勘

**數據探勘**（）係指由數據嗰度搵出有用資訊嘅過程，當中可以涉及好多好複雜先進嘅技術。
## 相關技術
*統計學
*機械學習
*人工智能
*行為分析
*資訊系統
*流程探勘

## 攷

類:機械學習
警覺

**警覺**（；）係心理狀態嘅一種。一個處於警覺狀態嘅人（或者第啲動物）能夠一定程度上噉留意到周圍嘅環境（而唔係集中精神做緊一樣嘢），而且能夠喺周圍環境有危險出現嗰陣應對（所以可以用「對周圍環境刺激反應有幾快」嚟量度）。警覺性對一個健康正常人類嘅生存嚟講好緊要，而警覺性可以受好多因素影響，例如攰、抑鬱、瞓得唔夠、或者專注力失調或過度活躍症等都可以搞到一個人警覺性不足，警覺性不足嚴重起上嚟仲可以搞到個人意識上出現異常。

警覺性喺心理學同神經科學等領域上係一個重要課題，因為有好多責任重大嘅工作，例如係飛機師或者核能發電廠嘅監控人員等，都要喺做嘢嗰時維持高度警覺，而如果佢哋因為警覺性不足而犯錯，後果可以好大陣仗，而事實係研究發現，對於一啲做重複性工作嘅人員嚟講，保持專注可以係好困難嘅。

## 生理
警覺性同額葉（frontal lobe）以及頂葉（parietal lobe）呢兩個腦區好有關係。
## 受藥影響
有好多藥都可以影響一個人嘅警覺性：
*某啲類型嘅安非他命（amphetamine）可以幫人保持警覺性同埋專注，就喺二戰嗰陣有俾美軍攞嚟幫佢啲（工作量好大，好多時唔夠瞓嘅）士兵同飛機師保持清醒，而喺二戰當中英國軍隊據報就用咗成 7,200 萬粒安非他命藥丸咁多，有人仲話安非他命係英國打贏仗嘅主因。亦都有唔少大學生同高中生會用安非他命嚟幫手集中精神温書。
*有人會用可卡因（cocaine）嚟提高警覺性。

## 睇埋
*注意力
*專注
*關聯負變化

## 攷
節儉數

**節儉數**（）系指一正整數質因數分解（包括指數）嘅總位數小於整數本身嘅位數，以十進制嘅125為例，質因數分解為53，只有二位數，小於其本身位數嘅三位數，因此125為節儉數。其他進制下也有節儉數，例如32為二進制下嘅節儉數，因為10101&nbsp;=&nbsp;100000。

前幾個節儉數為：
:125, 128, 243, 256, 343, 512, 625, 729, 1024, 1029, 1215, 1250, 1280, 1331, 1369, 1458, 1536, 1681, 1701, 1715, 1792, 1849, 1875

## 相關條目
*等數位數
*奢侈數

## 參考資料

* R.G.E. Pinch (1998), Economical Numbers
可交換質數

**可交換質數**（）係指一個質數，喺特定進制下嘅各位數字可以任意交換位置，個結果依然係質數。數學家Hans-Egon Richert最早研究呢類嘅質數，命名為可交換質數，不過呢類質數亦被稱為**絕對質數**（**absolute primes**）。

以下係十進制下所有已知嘅，少於49081位嘅可交換質數：
:2, 3, 5, 7, 11, 13, 17, 31, 37, 71, 73, 79, 97, 113, 131, 199, 311, 337, 373, 733, 919, 991, R19 (1111111111111111111), R23, R317, R1031。

下兩個可交換質數（可能偽質數）係R49081同埋R86453。

以上有啲質數嘅數字相同，只係位置唔同，例如13同埋31，若果呢類由同一質數交換位置所得嘅質數只用一個作為代表，咁只有16組可交換質數：
:2, 3, 5, 7, R2, 13, 17, 37, 79, 113, 199, 337, R19, R23, R317, R1031.

其中R*n* = \tfrac{10^n-1}{9}係循環單位，係由*n*個1組成嘅（十進位）數字。循環單位嘅質數係可交換質數，不過亦都有人定義可交換質數入面必須包括至少兩個唔同嘅數字，呢個定義下循環單位嘅質數就唔係可交換質數，呢個定義下可交換質數，喺十進制入面最大係991。

所有超過1位數嘅可交換質數都係由1、3、7、9數字組成，唔包括所有偶數及5，因為若果出現呢啲數字，呢啲數字喺交換位置後可能會喺個位數，而超過1位數嘅數字，若個位數係偶數或者5，一定唔係質數。已有數字家證明冇任一個可交換質數中有1、3、7、9中嘅三個數字，亦冇任一個可交換質數其中有1、3、7、9中嘅二個數字，而且每個數字出現唔止一次。

對於3 175嘅正整數*n*，唔存在*n*位數且唔係循環單位嘅可交換質數。目前猜想除咗上述數字外，唔存在其他嘅可交換質數。喺二進制入面，只有循環單位先有可能係可交換質數，因爲若果任何一位數係0，呢個0交換位置到最末位嘅時候，數字係合成數，唔係質數。因此二進制嘅可交換質數即為梅森素數。呢個概念可以延伸到其他進位制中，一位數嘅質數必定係可交換質數，而超過一位數可交換質數嘅各位數字一定係由同進位制基數互質嘅數組成。

## 參考

## 睇埋
*原始數
*可截短質數
挪威航空

**挪威航空公司**（Norwegian Air Shuttle）係挪威嘅廉價航空公司。

## 圖片

File:Boeing 737-8JP(w) ‘LN-DYD’ Norwegian Air Shuttle (42567575274).jpg
File:Norwegian Air UK (Victor Borge livery), Boeing 787-9, G-CIXO.jpg
File:Norwegian's 787 Dreamliner at London Gatwick.jpg
File:Norwegian Boeing 737 MAX 8.jpg


## 註解及參考
### 參考